POLIMORFIZAM KOMUNIKACIJSKIH OZNAKA PROSTORA\n(malo istraživanje granice, kruga i izloga)\nDa bi se prostor kao kategorija neverbalnog komuniciranja što bolje objasnio, treba se osvrnuti na tri bitne forme u kojima se danas najviše ispoljava.\nPojam granice ispunjen je ogromnim semiološkim potencijalom. Na njoj su izgrađeni mnogobrojni simboli. Ona je sve i ništa, puna koliko je i prazna. Ako bismo preko nje uspostavili proces semjoze, ona bi mogla da bude i designatum i nosilac znaka i interpretant. Jedino ne može da bude interpretator, ali zato na njega ima presudan uticaj.\nKoliko je ona neophodna govori i početak najčitanije knjige na svetu, Biblije, u kome se opisuje kako je Bog razdvojio svetlo od tame, odnosno kosmos od haosa. Znači, Bog je uspostavio granicu. Bez nje se ne bi znalo šta je šta. Sve bi bilo jednoznačno i izmešano. Granica mora da postoji. I samo čovekovo telo je kroz vertikalnu i horizontalnu projekciju obeleženo granicama. One ga dele od okruženja. Bez granice ne bi se mogao zamisliti prostor u kome obitavamo. On mora biti podeljen jer je diferenciranje njegovo osnovno obeležje pomoću kojeg ga mi percipiramo. Mi u svojoj predodžbi o prostoru koristimo ivice stvari. Ukoliko nema nikakvih ivica, mi ih stvaramo pomoću veštačkih linija (sedam kilometara na zapad i tri kilometra severno). S prostorom izlazimo na kraj pomoću koordinatnog sistema.1 Zamislite da se nalazite u potpunom mraku. Osećate samo tlo pod nogama i ništa više. Pokušavate da napipate ivicu nekog predmeta ili zid. Okrećete se, idete napred, u stranu, ali ivice nema. Kako ćete se osećati? Ovaj jednostavan primer pokazuje da čovek sigurno pada u paniku ako oko sebe ne oseća granicu. Ono što je unutra i ono što je spolja, ono što je gore i dole, ispred i iza - sve to deli granica.\nČovek je u svojim istraživanjima pokazao da provodljivost kože raste, što se osoba više približava tuđim granicama. Takođe se javlja jako osećanje neprijatnosti, kad se broj gestova koji sugerišu stres, povećava. Ispitivanja u kojima je izvršen snažan napad na ljudske granice, na primer zatvor, pokazuju da se povećava strah od fizičkog ili homoseksualnog napada s leđa, a lični prostor gubi svoju funkciju koju ima u normalnom stanju. 2\nGranica može biti i vidljiva i nevidljiva. Prostorna organizacija podrazumeva vidljive geometrijske granice. Prostorni elemenat može da bude bilo koji deo omeđenog prostora čije su granice izgrađene ili naprosto naznačene. Da bi činio deo jedne kompozicije, on mora da ima osoben i dobro definisan oblik. Njegova osnova može da bude kvadrat, pravougaonik, trougao, krug ili oval.3 Za razliku od geometrijskih granica, u prostoru sna one se ne mogu ni videti ni opipati, ali čovek opet doživljava paniku ako ne može da prepozna granicu. Setite se sna o propadanju kroz prazninu. Zašto se oseća panika? Odgovor je logičan - prostor nije prazan, to nije ništa, već nešto, punoća, ispunjenost, ograničenost. Međutim, posebno u današnjem poimanju granica mora se shvatiti da je bitna njihova odlika fluktuacije. Granice nisu čvrste i stalne, naprotiv, vrlo su labilne i nestalne. To pogotovo važi za informaciono društvo. One se menjaju, ali se ne ukidaju. Ništa ne može postojati bez nekog oblika granice. Granica može biti neopipljiva i nevidljiva, široka, duga, ali nikada ne može biti prazna. Menjajući granice, čovek menja i svoju komunikaciju. Videli smo kod Hola koliko distanca između sagovornika utiče na razmenu njihovih poruka. Uz to, u fizičkom realnom prostoru percipiraju se i osobine ljudi koji komuniciraju. Dakle, u komunikaciji kao primarnoj aktivnosti, poznavanje identiteta osobe sa kojom se komunicira esencijalna je za razumevanje i vrednovanje interakcije. U bestelesnom, virtuelnom svetu identitet postaje dvoznačan. Granice prepoznavanja identiteta su pomerene ili, bolje rečeno, postale su disperzivne. Mnogi od\nosnovnih znakova ličnosti i socijalnih uloga na koje smo navikli u fizičkom svetu ovde su odsutni. Virtuelni svet je formirao kvalitativno drugačije granice. Telo više nije ujedinjujući princip. Tela sa svim svojim opipljivim i vidljivim granicama ne postoje više. Virtuelni svet je sastavljen od enormno velikog broja informacija. Čini se da je sve beskrajno široko i da je nemoguće uspostaviti bilo kakvu granicu. Anonimnost i nelociranost vladaju virtuelnim univerzumom. Da bismo razumeli granice u tom svetu, moramo shvatiti da je ova stvarnost ontološki drugačija stvarnost i da u njoj vladaju drugačiji zakoni. No, ipak, taj svet nije haos. Zašto? Odgovor leži u činjenici da recepcija informacija sama sa sobom nosi svojevrsnu granicu. Informacije služe čoveku da suzbije entropiju, da gradi svoje organizovane forme egzistencije i time, bar u toj ograničenoj oazi, kosmos pretvara u taksos.4 Ovo ne znači da je virtuelni univerzum taksos, već da je on kosmos kao i svaki drugi univerzum koji može biti zaliha informacija. Smatra se da informacije nema dokle god se ne dogodi intervencija svesti u njeno materijalno ili duhovno okruženje. U skladu s tim, informacija može postati svako događanje, izolovano iz totaliteta univerzuma i posredovano svešću.5 Iako je svest pod stalnim pritiskom ogromne količine informacija, sve se one ne mogu primiti, ali je bitno da se granica projektuje posredstvom svesti ljudskog subjekta. Dakle, granice realnog i virtuelnog prostora nisu iste i ne mogu se na isti način posmatrati. Samim tim i komuniciranje dobija novu dimenziju. Verbalno se rasipa, a neverbalno se vraća na svoj početak, opisuje krug u trci zvuka, slike i virtuelnog dodira sa rečima.\nNovi oblik komuniciranja predstavlja razmenu poruka posredstvom kompjuterske mreže između dva, više ili neograničenog broja ljudi (pojedinaca, grupa, organizacija, komunikacionih centara) sa mogućnošću recipročne zamene uloga emitera i recipijenata u realnom vremenu ili asinhrono, čime se poništava veliki deo razlika između klasičnih oblika komunikacione prakse prvenstveno interpersonalnog i masovnog komuniciranja.6\nDrugi oblik koji se najčešće vezuje za prostor jeste krug. Matematički rečeno, to je geometrijska figura u kojoj su sve tačke na kružnici potpuno isto udaljene od centra. Njegovo osnovno svojstvo je centralizovanost. Krug u sebi čuva i iznova proizvodi mitske i kultne forme. Mnogi žrtvenici su pravljeni u obliku kruga. Vatra se pali u krugu. Oko vatre se pravi krug ljudi, bilo da se vrši obred ili se pevaju pesme, pričaju priče i igra kolo. Krug je osnova mnogih svetih objekata i arhitektonskih građevina. S jedne strane, on predstavlja takvo ograničavanje prostora u kome čovek oseća sigurnost i zaštitu.\nS druge strane, on može predočavati bezizlaznost tragičnog ljudskog udesa, večno vraćanje istog. Šta nama danas znači krug? Jesmo li ga usvojili ili razbili? Odgovor bi bio: i jedno i drugo. Od oblika čaše iz koje pijemo i posude iz koje jedemo - sve je u obliku kruga. To ne znači da nema drugih geometrijskih oblika, već da čoveka najviše privlači krug jer je on iskonski najprirodniji oblik. Ako stanete u središte vrtače, prostor koji opažate oko sebe u obliku je kruga. Sunce i Mesec percipiraju se kao krugovi.\nU prilog tome idu i novovekovna saznanja da su sve planete u obliku lopte i da se beskrajni prostor univerzuma širi podjednako na sve strane. Dakle, krug je osnovna forma prostora.\nZa razliku od zapadnjačkog četvorougaonog iscepkanog prostora, stare muslimanske stambene prostorije oličavale su prirodniji, kružni prostor. U njemu je sve bilo ututkano i ušuškano, uglovi su bili zaobljeni, tavanice niske. Zapadni čovek u takvom prostoru doživljava fobiju, prostor počinje da ga pritiska. Naviknuti na veštačku geometriju, mi se u proizvedenom prostoru dobro osećamo. Ali, kružni prirodni prostor nije proizveden, već stvoren. Mi se sve više udaljujemo od prirodne bitnosti prostora pa je za nas krug samo ekskluzivni primerak geometrijskog roda sa kojim se možemo poigravati u svakoj oblasti proizvodnje i građenja.\nU virtuelnom prostoru stvari stoje nešto drugačije. Čini se da se ne postavljaju pitanja prirodnog i veštačkog kruga. On je razbijen. Centar Sveta iz arhaičnih kultura ne postoji više. Svaka tačka poseduje svoje mesto i može predstavljati centar. To je nezamislivo brza proizvodnja tačaka i proizilazi iz jedne osobine virtuelnog prostora koja se naziva decentralizovanost.\nZa današnje shvatanje govora sa prostorom izabran je i pojam izloga koji je u 20. i 21. veku dobio presudan značaj. Izlog se može shvatiti kao nekakva javna uloga prostora, lice prostora, kao jedan nasilno izvučen deo prostora koji treba da obeleži karakteristike unutrašnjosti posebnih prostora. Izlog je oglasni prostor posebnog prema opštem.\nU njemu se javnosti predstavlja sadržaj ili delatnost u enterijeru. To je spoljašnjost koja teži da prikaže fenomen unutrašnjeg prostora. Koliko vam se puta desilo da uđete u prodavnicu samo zahvaljujući izlogu a da uopšte niste imali takvu nameru? Izlog je poziv, otvoreno slovo. Međutim, čitanje izloga podrazumeva mnogo različitih faktora.\nDa bi se svi oni zadovoljili, tj. da bi se publici olakšalo čitanje poruka koje emituje izlog, došlo se do momenta u istoriji naše civilizacije kada je sve postalo izlog. Sve se da izložiti i prikazati jer je izlog javni deo prostora. Sve ima osobinu predočavajućeg. Zbog velike brzine protoka informacija čovek više nije sposoban za duboko i sporo dekodiranje poruka. U skladu sa tim pojavili su se i pojmovi karakteristični za virtuelni prostor - web izlog i izlog bloga. U ovom drugačijem prostoru izlog, ipak, ima iste osobine kao i u realnom prostoru. To je ja-spolja prostora prema ja-unutra prostora. Dok ne pročita poruku tog ja-spolja, čovek ne može upoznati ja-unutra.\nA prostor nas uvek poziva da ga upoznajemo, da čitamo poruke koje nam šalje, jer je prostor bitni deo naše ontološke zasnovanosti. Mi to ne smemo zaboraviti.


Brus ONLINE - "U budžetu nema novca za poverenika"\n"U budžetu nema novca za poverenika"\nBEOGRAD - Poverenik za informacije od javnog značaja i zaštitu podataka o ličnosti Rodoljub Šabić ocenio je danas da poznate projekcije budžeta Srbije za 2016. godinu pokazuju očiglednu nameru da se rad institucije poverenika bitno oteža, odnosno, na nešto duži rok onemogući.\n"Planirani fond za plate zaposlenih u službi poverenika je za skoro 30 odsto manji u odnosu na 2015. godinu", navodi se u izjavi Šabića.\n"Ne ulazeći u raspravu o pravu jednog ili drugog ministarstva, da bez ikakvih konsultacija sa poverenikom ovako radikalno pogoršava uslove za rad jedne nezavisne institucije, jedna stvar je očigledna - sredstva koja se planiraju nisu dovoljna ni za plate već postojećeg broja zaposlenih u službi poverenika, što znači da kreatori budžeta planiraju otpuštanja u toj službi", istakao je Šabić.\n"Takva koncepcija kreatora budžeta u totalnoj je suprotnosti sa nizom strateških dokumenata Vlade i Skupštine koji predviđaju jačanje kadrovskih kapaciteta poverenika za informacije od javnog značaja i zaštitu podataka o ličnosti", ukazao je Šabić i dodao da je očigledno da iza umanjenog budžeta za rad te službe "stoje najblaže rečeno neprincipijelni motivi".


Poslanica patrijarha Irineja: Zagrlimo i one koji nas ne vole i oprostimo im | Trebinje Live\nPatrijarh srpski Irinej uputio je povodom predstojećeg Uskrsa Poslanicu i pozvao da po ugledu na Hrista "zagrlimo jedini druge, ne samo one koji nas vole već i neprijatelje naše i oprostimo im kao što je Gospod nama oprostio grijehe naše, rekavši: ''Oče, oprosti im jer ne znaju šta čine''".\nPatrijarh srpski je pozvao vjernike da se u godini u kojoj srpska Crkva slavi svoj veliki jubilej, osam vijekova autokefalnosti, molimo za punoću srpskog naroda, koji živi u otadžbini i u rasijanju.\nTakođe, pozvao je vjernike da se raduju Vaskrsenju Hristovom i da u ljubavi i slozi čuvaju jedinstvo svete Crkve, da nikada svoje lične ili bilo čije zemaljske interese ne pretpostavljaju interesu Crkve Hristove, ali ni sveopštem ljudskom dobru.\n"Sa posebnim milosrđem se danas molimo Vaskrslome Hristu Bogu da se, zastupništvom Svetoga Save, svetoga cara Lazara i svih svetih iz roda našega, vrate mir i sloboda na naše raspeto Kosovo i Metohiju, našu duhovnu kolevku i naš Jerusalim, tamo gde su najveće srpske svetinje, biseri pravoslavne duhovnosti, srpske kulture i sveukupne hrišćanske i svetske duhovne baštine", poručio je patrijarh Irinej.\n"Ljude vrlinskog života klevetaju i progone. To se odvija ne samo na ličnom i lokalnom planu nego i u globalnim razmerama. Svedoci smo da se danas u celom svetu osnovne hrišćanske vrednosti potiskuju u drugi plan, a čovečanstvu se negde predlažu, a negde nameću ne samo hrišćanstvu tuđi nego i njemu potpuno suprotni sistmi vrednosti", naveo je patrijarh u Vaskršnjoj poslanici.\nU tako izopačenom svijetu, ukazao je, pravoslavni hrišćani su pozvani da svojim primjerom svjedoče, bližnjima i daljnjima, pobjedu života nad smrću i smisla nad besmislom.\n"Crkva ne sme da živi samo za sebe kao zatvorena religijska zajednica, zaokupljena samo pitanjima lične pobožnosti. Dužna je da radošću i iskustvom Vaskrsenja bude činilac mira i pomirenja, ljubavi i solidarnosti, u svecelom čovečanstvu", naveo je poglavar SPC.\nIrinej je pozvao vjerujući narod da se zapita kakva je to naša vjera i da li zaista vjeruju da je Hristos vaskrsao iz mrtvih, te da li taj događaj ima presudne, spasonosne posljedice za nas i za naš život.\nU odgovoru na to pitanje, kaže, leže i odgovori na sve naše nevolje, strahove i nesigurnosti, na sva naša iskušenja, moralne, društvene, nacionalne i sve druge izazove, ličnog i globalnog karaktera.\nCitirajući Vladiku Nikolaja, koji je rekao: "Da ne postoje riječi: Oprosti mi! I neka ti je prosto! Ljudski život bi bio potpuno nepodnošljiv", patrijarh je poručio:\n"Oprostimo dakle jedni drugima! Pomirimo se jedni sa drugima! Zagrlimo jedni druge i hođamo svetim putem božanske ljubavi! Svedočimo ljubav i njome živimo!", naveo je patrijarh i pozvao vjernike širom vaseljene da dan Vaskrsenja prosvijetle slavljem i zagrljajem, uz tradicionalni pozdrav - Hristost Vaskrse.


Arhiva - Muškarci u uniformama Oslobodilačke vojske Kosova drže počasnu stražu pored odra trojice ubijene braće Bitići.\nVlada Sjedinjenih Američkih Država (SAD) ponovo je pozvala vlasti Srbije, koje su obećale pomoć u rešavanju slučaja ubistva braće Bitići, da reše taj slučaj, objavila je Ambasada SAD u Beogradu u utorak, naglasivši da to ostaje prioritet u bilateralnim odnosima. Ilir Bitići kaže u izjavi za Glas Amerike da porodica ne odustaje od traženja pravde.\n"Pre 20 godina, Ili, Agron i Mehmet Bitići odvedeni su iz policijske stanice i stavljeni u pritvor specijalnih policijskih jedinica Srbije. Dve godine kasnije, tela te trojice američkih državljana pronađena su u Petrovom Selu, u istočnoj Srbiji, u bazi koju je pod kontrolom držala jedinica kojom je komandovao Goran Guri Radosavljević", kaže se u saopštenju.\n"Ruke žrtava su bila vezane na leđima i svaki od njih je bio upucan u glavu. Iako je prošlo 20 godina, njihova ubistva nisu adekvatno i u potpunosti istražena. Njihova smrt je nešto što ne možemo i nećemo zaboraviti", stoji u saopštenju i naglašava da postizanje pravde za braću Bitići ostaje prioritet u bilateralnim odnosima sa Srbijom.\nObaveza Srbije je da privede pravdi sve odgovrne u slučaju ubistva moje braće. Zvaničnici SAD bili su nedavno u Beogradu i pokrenuli su pitanje u razgovorima sa predsednikom Vučića i nadamo se da predsednik Vučić shvata koliko je slučaj moje braće važan za vladu SAD. Nadamo se da shvata i da pravda mora biti zadovoljena u slučaju moje braće, izjavio je za Glas Amerike Iljir Bitići, brat ubijene trojice, i dodaje da je zadovoljan dosadašnjim zalaganjem američke vlade da se ovaj slučaj reši.\n"Mi ćemo doći do pravde. Potrebno je da predsednik Vučić i srpska vlada shvate da je slučaj Bitići vrlo važan za bilaterane odnose Sjedinjenih Država i Srbije. Ovo neće nestati. Ovaj slučaj će stalno privlačiti sve više i više pažnje. To mogu da vam garantujem", kaže Ilir Bitići i naglašava: "Nećemo nikad prestati da tražimo pravdu u slučaju moje braće. Ukoliko mi odemo, moja deca i moji unuci će nastaviti sve dok vlada Srbija ne shvati da pravda mora biti zadovoljena".\nKomentarišući narativ prisutan u javnosti Srbije da su njegova braća bili pripadnici OVK, pa da su samim tim bili teroristi koje je bilo legitimno ubiti, Ilir Bitići kaže da ne može nikoga da spreči da govori šta govori i misli šta misli, ali postavlja pitanje ko je bio pravi terorista - "moja braća ili srpska vlada i srpska vojska". Kaže da se njegova braća tokom rata jesu borila protiv "zverstava srpskih snaga", koje su "bombardovale, ubijale i silovale" Albance.\n"Ljudi u Srbiji moraju da se probude i shvate", zaključuje Iljir Bitići.\nUhapšeni nakon okončanja rata, zbog ilegalnog prelaska granice\nJelena Krstić iz Helsinškog odbora za ljudska prava u Srbiji smatra da je slučaj ubijanja braće Bitići je paradigmatičan i da oslikava kako se suđenjima za ratne zločine pristupa poslednjih nekoliko godina.\nJelena Krstić iz Helsinškog odbora za ljudsaka prava\n"Imamo proces koji traje predugo, koji se ponavlja i koji na kraju ne završava nekom pravdom za žrtve, već ostavlja otvorenim mnoga pitanja o počiniocima i nalogodavcima. Osim što pokazuje kakav odnos imaju institucije prema suđenjima, on po meni pokazuje i nameru koja postoji unutar inistitucija i kod predstavnika vlasti da sve što se odnosi na odgovornost Srbije i njenih jedinica za počinjene zločine na prostoru bivše Jugoslavije, da se sve to nekako zataška i da se prekrije velo ćutanja, a da se preko toga sve to začini vrlo prisnim odnosnom čak i prema osuđenjim ratnim zločincima", kaže Krstić.\nPorazno u ovom slučaju je, nasetavlja Krstić, je i način na koji se ubijena braća prikazuju javnosti u Srbiji - o braći Bitići govori kao o teroristima koji su opravdano likvidirani.\n"Oni se uvek prikazuju kao pripadnici Oslobodilačke vojske Kosova i samim tim se automatski vezuju za terorističku organizaciju, što meni govori da postoji težnja da se njihovo ubistva opravdana - jer 'oni su pripadali terorističkoj organizaciji'. A zapravo je reč o civilima, čak vrlo humanim civilima koji su pokušavali da pomognu jednoj romskoj poridici da pređe u Srbiju i tu nađe utočište".\n"O njima se stvara slika terorista za koje postoji neki viši razlog da budu ubijeni, a kao ljudska slika da njih trojica tamo negde imaju neku porodicu koja sve ovo vreme čeka neki odgovor od države Srbije i makar neko zrno pravde zato što su izgubili sina i brata", zaključuje Jelena Krstić podsećajući da je u trenutku njihovog ubistva rat već bio završen, a da su braća uhapšena zbog ilegalnog uslaska u SR Jugoslaviju i da su zbog toga bili osuđeni na 15 dana zatvora, "potpuno nevezano za teorrizam".


» Upakovane – Cirkusfera (SR) Cirkobalkana 2016\nPredstavu „Upakovane“ nije lako smestiti u jednostavan pozorišni okvir, ona iako se dešava u pozorištu je neraskidivo povezana sa cirkusom. U pitanju je plesno-cirkusno-pozorišni komad. Uz pomoć elemenata savremenog plesa i novog cirkusa predstavljen je radni dan četiri obične magacionerke, koje okružene raznoraznim pakovanjima, paketima i kutijama traže mesto za sebe i svoje snove, želje i nadanja.\nKoliki je snovima rok trajanja, koliko moraju da odstoje pre nego što nam dozvole da poslovna mašinerija postane udobna svakodnevica? Neizbežni sudar poslovnog i privatnog života menja zaposlene koji, dok skrivajući svoje, pakuju tuđe snove…\nTokom predstave scenografija oživljava i postaje cirkusko-akrobatsko-plesna rekvizita, uz pomoć koje se osvaja i vazdušni prostor scene. Upravo tako magacionerke olakšavaju svoje radne sate provedene u međuprostoru, ni na nebu ni na zemlji ili u ovoms lučaju ni u kutiji ni van nje.\nAutorke projekta su četiri cirkuzantkinje iz Cirkusfere, koje su inspiraciju našle u paralelama između na prvi pogled „običnih“ radnih mesta (administrativnih, fizikalnih radnika…) i onih na prvi pogled sasvim „neobični“ (umetničkih, estradnih radnika…). Iz, logički nemogućih, sudara ovih paralela nastala je predstava koja svojim neobičnim scenskim jezikom slavi sličnosti ovih različito provedenih 8 radnih sati.\nPrvi korak pri realizaciji ove ideje bilo je svakako uključenje koreografa iz oblasti savremenog plesa, što je povuklo spajanje cirkuskih i plesnih veština. Kasnije sa priključivanjem rediteljke predstava dobija pozorišniji karakter. Poslednji, ali svakako i neophodni dolazak dve muzičarke je povezao sve u jednu raznoliku celinu.\nPremijera je održana 19.februara 2016. god u DKSGu, u okviru programa Otvoreno pozorište.\nAutori projekta: Biljana Zlatanović, Hristina Šormaz, Sanja Radulović i Danka Sekulović\nKoreograf: Sanja Cvrkotić\nMuzičarke: Ljubica Damčević i Katarina Ranković\n5.10.2016. u 20:30, ZPC, Zagreb


Da li ovog leta možemo da koristimo odmor iz 2019. godine? | Kamatica\nPočetna > vodic > Da li ovog leta možemo da koristimo odmor iz 2019. godine?\nDa li ovog leta možemo da koristimo odmor iz 2019. godine?\nTekst objavljen: 14.06.2021 16:05\nZaključkom Vlade se poslodavcima preporučuje da zaposlenima koji iz razloga vezanih za COVID-19 nisu iskoristili pripadajući godišnji odmor za 2020. omoguće da taj odmor iskoriste ove godine, piše na blogu Infostuda pravnik Milan Predojević\ngodišnji odmor iz 2019 odmor stari godišnji odmor pandemija


(VIDEO) KAMERA SNIMILA PAD KOBIJEVOG HELIKOPTERA! Sve se zatreslo, ledi krv u žilama! - Informer\n11:25 NBA 0\nKobi Brajant je nastradao kada je njegov helikopter pao posle udarca u stenu, a kamere okolnih kuća snimile su trenutak pada\nNadzorna kamera koja se nalazi na kući Rone Levit zabeležila je poslednje trenutke pre nego što je helikopter udario u stenu.\nReč je o audio zapisu leta, rada motora i ekplozije koja je nastala kasnije. Kako prenosi američki mediji čuje se let znad stambenog komleksa u Kalabasasu a onda prasak posle kojeg je usledila tišina.\nU ovoj nesreći stradalo je devet ljudi.\nDOGOVOR SPASAO ŽIVOT KOBIJEVOJ ŽENI VANESI! Hteo više vremena da provede sa porodicom, helikopter napravljen 1991. godine!\nM.Z. | Sreda, 29. 01. 2020.


Jokić je bio apslutno najbolji igrač na meču, i to samo dva dana nakon što je sa klupskim kolegama bio akter majstorice protiv San Antonija. Ovoga puta, protiv Trejlblejzersa, isprva nije išlo Nagetsima kako su zamislili, ali se srpski centar maestralnom partijom potrudio da povede tim ka pobedi.\nPol Milsap i Nikola Jokić zaustavljaju prvu zvezdu Portlanda, Demijana Lilarda\n"Morali smo da bolje otvorimo meč, previše smo dozvoljavali lakih poena. A uveren sam da će ovu plej-of seriju odlučiti odbrana. Ne treba mi da se brinemo za ofanzivu, znamo da ćemo pogađati, ali defanzivno ne smemo da dozvolimo rivalima da se razigraju. Nije baš bilo lako za 48 sati se prebaciti sa potpuno drugačijeg stila koji gaji San Antonio na ovoliko pik-en-rol akcija Portlanda, ali, eto, uspeli smo. Gledaćemo da budemo još bolji", počeo je Milsap svoju analizu prvog susreta sa Trejlblejzersa.\nUpitan šta misli o tome gde protivničke odbrane greše kad Jokić toliko uspeva da se razigra, nasmejao je američke novinare kratkim odgovorom:\nNikola Jokić na defanzivnom zadatku protiv Portlanda\nNa to se nadovezao i sledećim rečima:\n"Ima sjajan pregled, non-stop je svestan šta se dešava na terenu. On svaki put odigra pravi potez. I, to je najlepše u svemu, svake noći on savršeno skenira šta je parketu, uvek 'čita' defanzivnu postavku rivala na pravi način, odigrava baš kako treba. On vam je kao kvoterbek. Za mene je on naš Tom Brejdi (NFL legenda) - uvek razvali protivničku odbranu jer je pročita savršeno. I, kako to radi već u ovoj, ranoj fazi karijere... za mene je to neverovatno", rekao je 34-godišnji Milsap, koji je do 2014. do 2017, kao član Atlanta Houksa, četiri puta bio učesnik Ol-star mečeva.\nPodsetimo, drugi meč između Nagetsa i Trejlblejzersa je takođe na programu u Denveru, i to u četvrtak, tri sata iza ponoći po srednjeevropskom vremenu.


[VIDEO] Završena fabrika za prečišćavanje vode | Belle Amie\nOtkriven krijumčar migranata iz Niša\n14:32, 27. 08. 2016 >> 15:35 Urednik Društvo, Region, Vest dana, Video 0\nLeskovac je završio fabriku za prečišćavanje otpadnih voda, čiju je izgradnju sa 10,5 miliona evra finansirala Evropska unija, a u toku je tender za liniju mulja, izjavio je gradonačelnik Leskovca Goran Cvetanović.\nLeskovac ima i fabriku za proizvodnju vode, a ulagaće se u povećanje kapaciteta vodovodne mreže, kaže Cvetanović.


Seniorke prvakinje Evrope! - Taekwondo klub Galeb\nPočetnaVestivestiSeniorke prvakinje Evrope!\nNa Evropskom klupskom šampionatu koje se održava u Istanbulu seniorke TK Galeb-a zauzele su prvo mesto i postale šampionke Evrope! Tekvondo klub Galeb zauzeo je četvrto mesto u ekipnoj konkurenciji, osim njih juniorke su obezbedile takođe četvrto mesto, dok su kadetkinje zuzelo peto mesto.\nDetaljan žreb sa rezultatima je ovde – https://tpss.eu/results/1215/Drawsheets%20with%20results%20Friday%20Day%204.pdf


Vesti online / Vesti / Srbija / Izbori u Gračanici: Birališta zatvorena, rezultati do ponoći\n08:50 >> 21:11h\nIzbori u Gračanici: Birališta zatvorena, rezultati do ponoći\nNa lokalne izbore u Gračanici izašlo je 37,39 odsto birača, izjavila je predsednica Centralne izborne komisije Kosova (CIK) Valjdete Daka.\nVanredni izbori u Gračanici\nTo znači da je na 27 biračkih mesta izašlo 7.563 birača, što je manje nego na lokalnim izborima 2013. godine kada je izlaznost bila 48,92 odsto.\nKako je Daka rekla na konferenciji za novinare, sva biračka mesta zatvorena su na vreme u 19 časova, a glasanje je proteklo mirno i bez incidenata.\nPrema njenim rečima, konačni rezultati izbora očekuju se večeras pre ponoći.\n20.18 Manja izlaznost - Na izbore u opštini Gračanica je izašlo 24,45 odsto birača do 15 časova, što je manje nego na lokalnim izborima 2013. godine, izjavio je član Centralne izborne komisije Kosova (CIK) Nenad Rikalo.\n16.45 Gradonačelnik svih građana - Poslanik u Skupstini Kosova, i lider Samostalne liberalne stranke, Slobodan Petrović rekao je da očekuje da će, ko god danas bio izabran, biti gradonačelnik svih građana Gračanice.\n"Proteklih nekoliko meseci imali smo puno izazova i problema. Zato je potrebno da se mnogo više radi i u opštini, i na centralnom nivou Kosova, više nego što se radilo do sada. Očekujem da će novi gradonačelnik imati mnogo više prostora i mnogo više uspeha u realizaciji projekata i namera koje će obezbediti bolji život za naše građane", rekao je Petrović novinarima.\n16.25 Sačuvati autohtonsot na Kosovu - Kandidat Progresivne demokratske stranke za gradonačelnika Gračanice, Nenad Rašić kazao je da posle današnjih vanrednih lokalnih izbora očekuje da kosovki Srbi nastave svoju autohtonost i da se pokrenu.\n"Ako to ne urade kosovski Srbi, ostaće samo jedan element, jedna stvar kojom se pazari u odnosima između Beograda i Prištine, a to sigurno ne zaslužuju", kazao je Rašić.\n16.22 Rešiti problem nezaposlenosti - Predsednik Pokrajinskog odbora Socijalističke partije Srbije za Kosovo Zvonko Stević rekao je da očekuje da će budući gradonačelnik Gračanice koji se danas bira, raditi u interesu građana i da će nagomilane probleme u toj opštini rešavati uz pomoć i Beograda, i Prištine, i Brisela. Pošto je glasao na izborima za gradonačelnika na biračkom mestu u Gračanici, Stević je rekao da zajedno sa Albancima treba spremati nove proizvodne pogone, radi zapošljavanja mladih.\n12 22 Kostić poziva Srbe - Kandidat Građanske inicijative "Srpska" za gradonačelnika Gračanice Vladeta Kostić ocenio je da su današnji izbori u Gračanici bitan politički trenutak ove godine u kojoj Srbe očekuje formiranje Zajednice srpskih opština i mnoge druge teške odluke, ne samo za Srbe nego i za Albance koji žive na Kosovu. On je pozvao sve građene da u što većem broju izađu svoje poverenje daju onom kandidatu za koga smatraju da ih neće izneveriti i da će ispuniti njihova očekivanja.\nSva izborna mesta i centri otvoreni su u nedelju ujutruna vreme u Gračanici gde su se danas (18. januar) održavali izbori za gradonačelnika, a 20.229 građana s pravom glasa bira među četri kandidata.\n- Glasanje za gradnonačelnika Gračanice protiče bez problema na svih 27 biračkih mesta i svi birači mogu da glasaju i sa dokumentima koje je izdala Srbija, izjavio je srpski član Centralne izborne komisije (CIK) Kosova Nenad Rikalo.\nRikalo je na taj način demantovao navode pojedinih prištinskih medija da neće moći da se glasa sa srpskim dokumentima.\n- Glasanje sa srpskim dokumentima je po važećim zakonskim odredbama i dokumentima o izbornom procesu koji se nisu menjali, tako da oko tog pitanja nema nikakvih nerazumevanja - rekao je Rikalo u Gračanici.\nGlasalo se od sedam do 19 sati, u deset biračkih centara, na 27 biračkih mesta. Ukoliko neki od kandidata osvoji više od 50 odsto glasova, dobiće izbore u prvom krugu. Ako se to ne dogodi, organizvaće se drugi krug.\nZa gradonačelnika Gračanice kandidati su predstavnik Građanske inicijative "Srpska" Vladeta Kostić, predstavnik Progresivne demokratske stranke Nenad Rašić, Narodnog pokreta za Kosovo Dragiša Mirić i Šaip Beriša iz Demokratskog saveza Kosova.\nIzborna kampanja trajala je pet dana, a pravo glasa ima 20.229 žitelja Gračanice.\nVanredni izbori u Gračanici održavaju se jer je prvi čovek te kosovske opštine s većinskim srpskim stanovništvom, Branimir Stojanović postao zamenik premijera Kosova. Stojanović je bio kandidat Građanske inicijative "Srpska".\nBrojni novinari čekali su jutros da na biralište u Gračanici izađe sada bivši gradonačelnik, a aktuelni zamenik premijera Kosova Branimir Stojanović koji je, prema najavi njegove stranke - Građanske inicijative "Srpska" trebalo da glasa u 7.30, ali se on nije pojavio. Novinarima je nezvanično rečeno da on nije u Gračanici.\nPrema podacima CIK-a, broj stanovnika sa pravom glasom u opštini Gračanica od prošlih parlamentarnih izbora u junu, uvećao se za 606 birača, odnosno 3,09 odsto. Ove izbore prati 338 posmatrača. Na svakom biračkom mestu u opštini Gračanica nalaze se prpadnici policije koji obezbeđuju bezbednost na izborima.\nNe zna se tačan broj stanovnika u Gračanici\nNa pitanje dopisnika Bete kako to da, prema tvrdnji nekih građana, postoji razlika između broja stanovnika u toj opštini i broja birača koji se nalaze na biračkom spisku, Rikalo je odgovorio da u Gračanici nije urađen temeljan popis stanovništva.\nNa biračkom spisku je 20.229 birača, a neki građani tvrde da u celoj opštini ima između 17.000 i 18.000 stanovnika.\n- Poslednji popis 2011. godine građani su delimično bojkotovali tako da je tada registrovano oko 10.000 stanovnika. Dakle jedini relevantan dokument je ostao glasački spisak po kome je u opštini Gračanica evidentirano 20.229 birača koji su registrivani da žive u toj opštini, rekao je on.\nRikalo je naveo da se za ove lokalne izbore nije javio niko od raseljenih koji žive u centralnoj Srbiji da učestvuju u izboru gradonačelnika Gračanice.\nSRBIJA "Srpska" mitinguje i poziva na ponovljene izbore\nNedelja 18.01.2015. 17:07\nда вест није трагична, била би урнебесна....\nNedelja 18.01.2015. 10:06\nLako je vec unapred znati koj ce pobedit,ne srbi sa Kosovo nego Beogradski Kandidat,a stosetice broj glasaca to isto biraju gradjan iz Srbije koj privremno zive u sever.


Uspeh u školi počinje od kuće - BrainOBrain Serbia\nBrainOBrain Serbia > Blog > Razvoj deteta > Uspeh u školi počinje od kuće\nDeca koja su uspešna u školi imaju roditelje koji razumeju koliko je važna podrška i imaju pozitivan pristup prema učenju i domaćim zadacima i isti pristup prenose na dete.\nDomaće obaveze, odnosno rad koji zahteva od deteta da ga završi kući , bez pomoći i nadzora nastavnika, pomažu u samodisciplini, samostalnosti učenika i planiranju vremena.\nNekada je ova aktivnost za dete pravi izazov i iziskuje vašu podršku i posvećenost. Vaše interesovanje i angažovanost su pravi primer iz kojeg dete može da nauči mnogo i da stekne navike koje će mu koristiti u budućnosti.\nUvođenje u jednostavnu dnevnu rutinu je od velike pomoći. Čitajte vašoj deci i kada su mnogo mala. Redovno čitanje će se pretvoriti u redovnu naviku za završavanje domaćih zadataka, kada dete krene u školu.\nOdredite mesto i vreme za učenje i domaće zadatke. Ne mora da bude nešto posebno, ali najbitnije je da u tom prostoru nema elektronskih uređaja koji bi dekoncentrisali, svakako je najvažnije da deca dobiju poruku da je domaći zadatak prioritet.\nInsistirajte na tome da domaći zadatak bude uredan. Deca treba da nauče da je važno da predstave sebe i svoj rad u najboljem svetlu, zato što je to i pokazatelj samopoštovanja i poštovanja drugih. Ta navika koja će im biti isto tako korisna u budućnosti.\nProverite domaći zadatak svog deteta, potvrdite da li je shvatilo postupak i proces izrade. Učestvujte ako vam dete postavi konkretno pitanje i zatraži od vas objašnjenje.\nZajedničkim i timskim radom uspeh vašeg deteta je zagarantovan.


Svjedočenje australijskog generala Džona Vilsona\nSuđenje Radovanu Karadžiću, optuženom za ratne zločine i genocid, nastavljeno je u Haškom sudu saslušanjem svjedoka optužbe, stručnjaka za vojna pitanja Džona Vilsona, australijskog generala koji je u proljeće i ljeto 1992. bio šef vojnih posmatrača UN-a u Sarajevu. Tužilaštvo je ovog svjedoka ispitivalo oko sat vremena, poslije čega je Karadžić počeo sa unakrsnim ispitivanjem.\nAustralijski general Džon Vilson, koji je u proleće i ljeto 1992. bio šef vojnih posmatrača UN-a u Sarajevu, izjavio je da su vojni posmatrači UNPROFOR-a u martu 1992. godine bili stacionirani u Hrvatskoj gdje su dobili prve informacije o zbivanjima u Bosni, a samo jedan mali broj bio je u\n„Pažnja i aktivnosti UNPROFOR-a kada je raspoređen u bivšoj Jugoslaviji bili su Hrvatskoj, sa izuzetkom vojnih promatrača koji su raspoređeni bili u Bihać i Mostar. To je tužna stvarnost i stanje kako je, ustvari, međunarodna zajednica gledala na tu situaciju prije marta 1992.“\nKaradžić je u unakrsnom ispitivanju svjedoka pokušao prikazati da je vojska u Sarajevu ispaljivala granate na srpske položaje kako bi isprovocirala odgovor, a kasnije i eventualnu intervenciju međunarodne zajednice.\nVilson je ocijenio da je sa srpskih položaja na minobacačke granate teritorijalne odbrane uzvraćano sa nesrazjmerno mnogo artiljerijskih granata po civilnim četvrtima iz pravca položaja bosanskih Srba:\n„Možda biste imali dvije minobacačke mine ispaljene iz grada prema van, ali onda bi na to bilo odgovoreno sa 200 mina teškog kalibra,\nSa srpskih položaja na minobacačke granate teritorijalne odbrane uzvraćano je sa nesrazjmerno mnogo artiljerijskih granata po civilnim četvrtima iz pravca položaja bosanskih Srba\nodnosno sa 200 granata koje bi zasipale široko područje.“\nKaradžić je tvrdio da je u Sarajevu bilo tri puta više vojnika nego što je bilo pripadnika vojske bosanskih Srba oko Sarajeva, te da su muslimani protjerivali Srbe iz doline Neretve, sjeverne Bosne i ostalih područja. Vilson je naveo kako su vojni posmatrači dobili drugačije informacije\no tadašnjim događajima:\n„O tome da su srpske vlasti u Bosni u januaru 1992. razoružavale muslimane, naoružavale srpske elemente u sjevernoj Bosni. To sam i obuhvatio svojom izjavom. To su bile informacije koje smo dobili i dijelomice su nam ih potvrdili u komadi JNA da se to doista događalo.“\nVilson je svjedočio i na suđenju penzionisanom generalu Vojske Jugoslavije Momčilu Perišiću, optuženom i za pomaganje zločina u Srebrenici i granatiranja Zagreba u ljeto 1995.godine.\nNa suđenju Karadžiću do sada su, između ostalih, svjedočili Ahmet Zulić iz Sanskog Mosta, zatim Sulejman Crnčalo, američki diplomata Herbert Okun, profesor Robert Donja, bivši novinar "Skaj njuza" Ernaut van Linden, zatim bivši šef EU posmatračke misije u BiH Kolm Dojl.\nVilson je 11. svjedok od početka izvođenja dokaznog postupka optužbe u predmetu "Karaxić". Prije njega svjedočili su Ahmet Zulić, Sulejman Crnčalo, Herbert Okun, Fatima Zaimović, David Harland, Ernaut van Linden, Kolm Dojl, Robert Donja, Ričard Filips i jedan zaštićeni svjedok.


Putin: Kijev najavio bankrot (video) - Sputnjik Srbija\n16:51 14 Decembar 2018\n18:21 20.05.2015 (osveženo 16:19 05.10.2015) Preuzmite kraći link\nRuski predsednik Vladimir Putin ocenio je da je čudan zakon usvojen u Ukrajini o moratorijumu na isplatu spoljnih dugova, istakavši da je to faktički najava predstojećeg bankrota.\n„Čudna neka izjava, zato što još nije sredina godine. Objavljivati faktički predstojeći bankrot — to je svakako nizak nivo profesionalizma, iako su zemlju stavili pod spoljnu upravu. I koliko ja razumem, ispravite me ako grešim, MMF ne daje kredite zemljama koje su dospele u bankrot “, rekao je Putin na savetovanju sa članovima ruske Vlade.\n„Osim toga, mi imamo pravo da tražimo prevremnu isplatu duga, imajući u vidu da, po uslovima našeg sporazuma, u slučaju da ukupni obim državnog duga Ukrajine premašuje 60 odsto BDP-a, mi dobijamo to pravo. Ipak, po molbi ukrajinskih partnera i MMF-a, mi to pravo ne koristimo, ne želeći da pogoršavamo ionako složenu ekonomsku situaciju naših suseda, ali želeli bismo da shvatimo šta naši partneri zaista nameravaju“, rekao je Putin.\nOn je zamolio premijera Dmitrija Medvedeva da preuzme pod ličnu kontrolu situaciju sa dugovima Ukrajine, kako prema Rusiji, tako i prema komercijalnim bankama. Medvedev, sa druge strane, nije isključio mogućnost da će se Rusija obratiti sudu radi zaštite interesa ruskih poverilaca komercijalnog duga Ukrajine koji iznosi 25 milijardi dolara.\n„Nismo ravnodušni ne samo prema sudbini suverenog duga, već i prema sudbini komercijalnih dugova, koji kako ste primetili iznose 25 milijardi dolara. Pritom značajan deo tih dugova Ukrajina ima prema našim komercijalnim bankama u kojima je glavni akcionar država“, objasnio je Medvedev.\nPremijer je naglasio da će u slučaju da Ukrajina proglasi bankrot i ruska država, i ruske komercijalne banke adekvatno reagovati.\n„U svakom slučaju, po komercijalnim dugovima, ako takva odluka bude doneta, biće neophodno da se iskoriste sva moguća sredstva zaštite, pa i suda“, dodao je Medvedev.\nRuski ministar finansija Anton Siluanov je prethodno najavio da će se Rusija obratiti međunarodnom sudu, ukoliko ukrajinska Vlada obustavi isplatu dugova prema Rusiji i ne bude platila tranšu na ime obveznica koje pristižu na naplatu u junu.\nSiluanov je takođe rekao da će Moskva obaviti konsultacije sa Međunarodnim monetarnim fondom o uvažavanju interesa Rusije prilikom davanja finansijske pomoći Ukrajine.\n„Program ne može da stavlja na raspolaganje resurse zemlji koja nema rešeno pitanje duga prema svojim kreditorima. Zato ćemo ovde obaviti konsultacije sa MMF-om o toku realizacije programa zaštite interesa Rusije prilikom davanja novih tranši finansijske pomoći Ukrajini“, rekao je Silunaov na sastanku predsednika Putina sa Vladom Rusije.\nisplata, Kijev, Putin, Ukrajina, Rusija, zakon, dug, Vladimir Putin, Rusija\n16:48Dodik: Takozvana vojska Kosova – direktan udar na stabilnost u regionu\n16:45Kamere zabeležile neverovatan okršaj Tereze Mej i Junkera: Kako si me to nazvao?! (video)


Odgođeni roditeljski sastanci – nova satnica | Plivački Klub Pula\nOdgođeni roditeljski sastanci – nova satnica\nBazen u Valbandonu i dalje nije u funkciji te smo primorani otkazati roditeljske sastanke koji su se trebali održati danas na bazenu.\nNova satnica roditeljskih sastanaka na temu zajedničkog druženja na Puntiželi 3.6.2017. je sljedeća:\nNAT1,2,3,4 – srijeda 17.5.2017 – 17:00h – na suhom treningu u Šijanskoj šumi (tema zajedničko druženje i miting “Rijeka 08”)\n1A/1AB – ponedjeljak 22.5.2017. – 19:00h\n1C – utorak 23.5.2017. – 17:00h\n1B – srijeda 24.5.2017. – 19:00h


MEŠTANE ŠOKIRALA TRAGEDIJA Lovac se okliznuo i pao na pušku koja ga je UBILA\n12.11.2017. 15:14 > 15:14\nFoto: Avaz.ba/M.Mu / RAS Srbija\nLovac inicijala A. O. s područja opštine Sapna, podlegao je od povreda nanesenih samoranjavanjem.\nNaime, prema pričama od meštana u rejonu Baljkovice, gde se odigrao nesrećni slučaj, lovac se okliznuo i pao na pušku koja je opalila i nanila mu smrtonosne povrede.\n- Otkad znam za sebe, znam i da A. O. ide u lov. Radi se o iskusnom lovcu, koji ide u lov preko 30 godina i zaista smo šokirani ovim događajem – kazali su meštani Baljkovice koji su čekali dolazak dežurnog kantonalnog tužioca.\nPodručje gde se dogodio nesrećni slučaj ograđen je žutim trakama, a u popodnevnim satima je stigao dežurni kantonalni tužilac koji je rukovodio uviđajem. Zvanične informacije o tragediji u šumi u blizini Sapne biće poznate u ponedeljak ujutro, piše Avaz.\nTRAGEDIJA U ZENICI Muškarac pao sa drugog sprata zgrade i preminuo na licu mesta


Sve što je potrebno da znate o otvaranju Aviv Parka u Zrenjaninu - RTV Santos\nSve što je potrebno da znate o otvaranju Aviv Parka u Zrenjaninu\nVrata Aviv Parka u Zrenjaninu biće otvorena za sve posetioce u četvrtak 29. oktobra od 10h. Svečano otvaranje zakazano je za 15h kada će gradonačelnik Grada Zrenjanina Čedomir Janjić, preseći vrpcu zajedno sa predstavnicima izraelske kompanije.\nKako su najavili organizatori događaja, nakon otvaranja predviđen je i svečani koktel kom će prisustvovati zvaničnici i drugi uvaženi gosti.\nOd 17 sati, u Aviv Parku biće priređen interesantan program za najmlađe posetioce, a u večernjim satima, našim sugrađanima i dragim gostima, kompanija Aviv Arlon pokloniće koncert jedne od najvećih i najpoznatijih zvezda regiona Tonija Cetinskog, koji će početi u 20 sati.\nDirektorka marketinga kompanije Aviv Arlon Danka Gladović istakla je da osim posebno zanimljivog i sadržajnog programa koji će biti upriličen povodom otvaranja, posetioci će biti obradovani i velikim popustima u svim radnjama tokom celog dana, ali i pažljivo planiranim iznenađenjima:\n– Želimo da Aviv Park postane omiljeno mesto svih Zrenjaninaca, ali i građana okolnih mesta, u kojem će moći da obave kupovinu po pristupačnim cenama i provedu kvalitetno vreme sa svojom porodicom i prijateljima. Uz to, naša misija takođe je i bliska saradnja sa lokalnom zajednicom kao i pomaganje u projektima za koje smatramo da su značajni za građane – poručila je Gladović.\nU kompaniji Aviv Arlon posebno naglašavaju izuzetno dobru saradnju sa lokalnom samoupravom koja je od samog početka podržala projekat i pružila svu neophodnu pomoć za realizovanje ideja i izgradnju Aviv Parka.\nPrema rečima gradonačelnika Grada Zrenjanina Čedomira Janjića, Aviv Park promenio je vizure Zrenjanina i izgled ovog dela grada iz pravca Novog Sada:\n– Izgradnja ritejl parka je veoma značajna investicija za naš grad zahvaljujući kojoj je u Zrenjaninu otvoreno oko 400 novih radnih mesta, najviše u sektorima trgovine i održavanja. To je svakako najvažniji benefit za naše sugrađane. Takođe, važno je spomenuti i podatak da je tokom izgradnje Aviv Parka Zrenjanin kroz građevinsku operativu bilo uposleno oko 1000 ljudi i to su bile domaće građevinske kompanije.\nProjekat izraelske kompanije vredan je više od 30 miliona evra, a u kompaniji, na ovoj lokaciji planiraju oko 250 hiljada kupaca godišnje. Uz sve to i brojne zanimljive prateće programe koje planiraju da organizuju predstavnici Aviva, logično je da će ritejl park biti lokacija atraktivna za dolazak posetilaca i iz šireg okruženja. – uveren je gradonačelnik Janjić.\nAviv Park Zrenjanin nalazi se na svega tri kilometra od centra grada, u naselju Bagljaš i prostire se na šest od ukupno deset hektara koliko je u vlasništvu izraelske kompanije. Maloprodajni deo se prostire na površini od 22 hiljade kvadratnih metara, gde će se naći vodeći domaći i međunarodni modni brendovi uz brojne druge sadržaje namenjene celoj porodici.\nOsim velikog hipermarketa „Dis“, u zrenjaninskom Aviv Parku biće zastupljeni poznati brendovi kao što su „H&M“, „Deichmann“, „C&A“, „Takko“, „New Yorker“, „Sport Vision“, „DM“, „Tehnomanija“, „Forma Ideale“… U Parku će biti i igraonica za decu, bioskop, veliki fitnes centar, brojni kafići i restorani, apoteka, menjačnica, knjižara…\nPosetiocima je na raspolaganju i 800 besplatnih parking mesta.\nMenadžment kompanije je u skladu sa kupovnom moći u Srbiji, u Aviv Parku Zrenjanin ponudio veliki broj brendova prilagođenih prosečnom srpskom kupcu:\n– Mi smo prvi u Srbiji uveli koncept ritejl parkova, zato što su oni povoljniji – ne postoje zajedničke prostorije, lakši su za održavanje i samim tim su rente za zakup prostora niže, pa i krajnje cene ka potrošačima. Iskustva sa prvim takvim parkom u Pančevu su pozitivna i želeli smo da uspešan koncept proširimo i na druge gradove – objasnila je Danka Gladović.\nRitejl parkovi, nasuprot zatvorenim tržnim centrima, nude šoping na otvorenom, u zelenilu i sa dosta pratećih sadržaja. Objekti su izgrađeni u jednom nivou, bez podruma i spratova, a građevina je najčešće u obliku ćiriličnog slova p, u koju se ulazi direktno iz spoljnog okruženja.\nKompanija Aviv Arlon jedna je od vodećih izraelskih kompanija u oblasti nekretnina i još od 1963. godine bavi se razvojem velikih projekata i izgradnjom. U Srbiji su prisutni od 2007. godine kada je otvoren prvi ritejl park u Pančevu. Osim Aviv Parka u Zrenjaninu, i Beograđani će do kraja godine dobiti svoj Aviv Park, u naselju Zvezdara.\nObezbeđeni su popusti koji će se kretati do 50% u svim objektima prvog dana otvaranja. Obezbeđena je linija gradskog prevoza koja će ići do Aviv Parka.\nMnogi svetski brendovi moći će da se kupe u ritejl parku. Kompanija Aviv Arlon je na svojoj zvaničnoj stranici objavila spisak fitmi koje će otvoriti svoje lokale u najvećem prostoru u Zrenjaninu, više o tome saznajte u linku.\nPrethodnoVelika SBB-ova akcija čišćenja Srbije „Zajedno za lepši komšiluk“ realizuje se u Zrenjaninu\nSledećeDeo grada bez struje (foto)


Bestie. - Blog -Teen385.com\nNe znam odakle i kako da pocnem sa ovim.\nKao i ranije,dok jesam bila prava teen girl,ovaj sajt mi je sluzio da se ispovedam i da olaksam dusu,i tek kad procitam sta sam sve pisala i sa koliko vecih problema sam se hvatala u kostac,vidim da bi ovo trebalo da bude nista za mene.Ali,kao sto i ljudi koji su citali moje postove ovde znaju,ja sam jedna emotivna pufnica,da ne kazem nesto drugo,ima i dece ovde.\nKao i uvek kada se osecam ovako,odem i sednem sama u neki urbani kafic u ovom velelepnom gradu.Pijem produzeni sa hladnim mlekom i pusim Vinston XS dugi tamnoplavi.Do mene su do sada sedeli decko i devojka.Ona je imala med plavu kosu,bila je nesto krupnija i,koliko sam mogla da cujem,vrlo duhovita.On je bio visok,lepih crta lica,gradjen kao klasicni fudbalercic.Pricao joj je o nekoj devojci koju je upoynao na nekom splavu,i koliko je umisljena ta devojka.Iskreno,znam koliko je ruzno sto sam prisluskivala neciji razgovor,ali su me tako podsetili na nas dvoje.\nNedostajes mi,stvarno.Nedostaje mi nase glupiranje po ulici.Nedostaje mi da ti prepricam dan.Nedostaje mi da te davim ljubavnim problemima.Nedostaje mi da ti sada kazem da mi se san ostvaruje,i da sam dobila svoj prvi intervju i da ti ispricam bas sve o tome kako je on protekao.Iskreno,vise bih volela da nam se snovi zajedno ostvaruju,ti da uspes u manekenstvu,a ja u novinarstvu.Skoro sam nasla moju staru kameru,i setila se dana kada smo planirali da postanemo najpoznatiji jutjuberi na Balkanu,ali nikada se nismo latili kamere.\nSad bas slusam onu pesmu sa tvog storija,i da,pogadjaju me stihovi ''prezirem izdajice..''.Jesam,izdala sam te,i nema tu ali.Nikada nisam trebala da odam tvoju tajnu,koja je bila sustinski znacajna za tebe.Povredila sam te onako kako niko nije ni mogao.Zauvek sam izgubila tvoje poverenje i zapecatila nase prijateljstvo.\nZnam da nema tih reci i nema tog dela kojim bih uspela da se iskupim.Samo zelim da znas sledece.Svaka suza koju sam prolila,pocevsi od aprila i svog rodjendana,koji nisi zeleo da mi cestitas kako treba,do dana danasnjeg,je bila iskrena i od srca.Onda kada sam klecala pred tobom i nisam mogla da disem od suza,mrtva pijana te molila da mi oprostis,nisam imala zadnju nameru.Najiskrenije i najljudskije moguce sam dala sve od sebe.Zabolela me je svaka tvoja rec od onog dana kada si mi sve sasuo u lice,pa sve do nase svadje u kantini,do svake reci koju si mi indirektno uputio.Znam te u dusu,i zato znam da nisi ni ti kamen,vec jedna emotivna i dobra osoba.Steta sto ja to nikad nisam umela da budem,dobra.Da,mene je vise zanimalo sta ce ko reci,umesto onoga sto je bilo zapravo bitno,a to si ti.Zelim da znas i koliko sam se borila i koliko sam te branila pred drugima,grizla sam za tebe i zbog tebe,nikad nisam dala na tebe,i to radim i dan danas.\nSvaka osoba koja me je nazvala najboljim prijateljem nije ni svesna koliko si ti samo mogao to da mi budes.Izuzev njih dve,ali vi zapravo nikada niste ni mogli da budete konkurencija.Ti si najposebnija osoba koju sam upoznala u svom zivotu.\nProsle nedelje se desila neverovatna koincidencija.Utorak,Tag,isti datum,rekla bih.Ti i ja na istom mestu u isto vreme,kao i prosle godine,samo je sve bilo drugacije.Ja sam sedela u separeu sa svojim novim drustvom,sa svojim novim nazovi najboljim drugom,a ti si bio za barskim stolom,za kojim bih radije bila,sa svojim drustvom.Kada sam te osetila,ne ugledala u masi,odvalila sam se od zivota.Pila sam i gledala u tebe,iako te nisam videla,znala sam da si tu.Uvek cu znati da te prepoznam u gomili,jer se ti izdvajas iz te gomile.Drugaciji si,i zato sam te uvek volela i volim te i dan danas.Bio si mi srodna dusa,a to se ne brise.Ne trazim ti da mi oprostis,znam da ne mozes i razumem te.Proslo je samo cetiri meseca,a kao da je proslo cetiri veka.Ja sam se,iskreno,promenila.\nZnas vec,Bera vise nema.Cuo si negde,neko ti je rekao.Imam pored sebe nekog ko me je stvarno vredan i nekog kog najiskrenije volim.Bio si u pravu,Ber nije bio za mene.Volela bih da je to razlog zbog kog je ovo prijateljstvo prekinuto.I sam znas da nikada nije bilo potrebe da me pitas koga bih izabrala,prvo jer ste vas dvojica bili u razlicitim kategorijama u mom zivotu,drugo,jer si ti neko ko ostaje,ko je bar trebao da ostane.Trebali smo da idemo zajedno u nove pobede,zajedno u real life.Cekao nas je fakultet,posao,snovi su nas cekali,koji bi bili duplo veci i lepsi,da smo ih ostvarivali zajedno.\nZnas da sam te videla onog dana pred prijemni,i da mi vise nista nije trebalo da znam kako si ga uradio.Nama je bio dovoljan samo pogled.Nedostaje mi ta veza sa nekim.Ne znam da li cu to ikada uspeti da imam ponovo.\nBestie,i dalje si tu,svaki dan te nekome spomenem,spomenem to koliko mi je tesko i koliko mi znacis.Svaki dan je tezi.Kafa i cigare bez tebe vise nisu uzitak,vec samo navika.Secas se koliko smo ih popili i ispusili na tvom balkonu?Secas se koliko smo pesama ucinili nasim onih dana i setnji skolskim hodnikom i dvoristem.Secas se koliko ljudi nas je povezivalo?Secas se koliko puta smo ludovali u klubu i blamirali se zajedno?Secas se kada si me nosio kroz skolu i kada smo pravili koreografije?Srednja je bila najlepsi period mog dosadasnjeg zivota,jer sam imala tebe.Secas se koliko tajni je bilo medju nama,ah da,ja sam onu najbitniju odala.To je jedini razlog zbog kog znam da je kraj,i da je vreme da se oprostim od tebe.\nNapila sam se sto puta zbog tebe i sto puta sam se gusila u suzama zbog tebe,sto sama,sto sa drugim ljudima.Preslusala sam sve nase pesme i rekla svaku rec o tebi koju sam imala.Vreme je da prihvatim svoju kaznu,a to je zivot bez tebe.Ljudi odlaze i dolaze,to je real life.Ovakve stvari se desavaju,pomalo su i klise.Samo cu jednu stvar traziti od tebe,volela bih da mozes da mi to ispunis,toliko sam zasluzila,valjda.Iako znam da se vodis tim da pamtis ljudi po nacinu na koji oni odlaze,volela bih da me nikada ne zaboravis u onom svetlu u kakvom sam bila dok je sve trajalo.Nemoj da me pamtis,ako ces me pamtiti po losem.Pamti sve ono lepo sto sam ti donela,pamti me po nasim ludostima i po nasem druzenju,pamti me,ako mozes i zelis,kao tvoju Bestie.Pamti me ludu,cupavu,blesavu,brzopletu.Pamti mene onakvu kakva sam bila ove cetiri godine,pre svega ovoga.Samo ti to trazim.\nZelim ti da uspes u zivotu,jer to zasluzujes.Zelim ti da ostanes takav kakav jesi,jer si najposebnija osoba koju sam ikada upoznala.Zelim ti da mi jednog dana das intervju sa osmehom i da se setis kakva sam bila pre,da se setis svih nasih dana,a ja cu biti ponosna na tebe,jer si nekad bio neko moj.Zelim ti da budes uvek ono sto jesi,ma koliko se to drugima ne dopadalo ili dopadalo.Znaj da nikada necu nista ruzno reci o tebi,jer si bio neko moj,a znas da ja na svoje ljude ne dam.Moram da krenem dalje,jer nemam vise snage da se borim sa ovim nadanjem.Ako se nekad sretnemo,nemoj da mi se mrstis ,samo se seti svih lepih stvari i budi zahvalan Bogu sto nam je dao i to.\nNadam se da ces nekad ovo procitati.\nVoli te,zauvek,tvoja Bestie.


Zaraženi radnici u marketima moraju da rade sa hranom | Forum Krstarice\nZaraženi radnici u marketima moraju da rade sa hranom\nDatum pokretanja 28.07.2012.\n28.07.2012. u 14.50 - Zaraženi radnici u marketima moraju da rade sa hranom\nPojedini hipermarketi u Beogradu, kako saznaje „Alo“, teraju svoje radnike koji boluju od zaraznih bolesti i nisu prošli sanitarnu kontrolu da rade u drugoj, odnosno trećoj smeni, umesto da budu na bolovanju!\nDa zlo bude veće, takva praksa je uvedena jer u popodnevnim smenama, bar prema rečima našeg sagovornika, koji je želeo da ostane anoniman, nema sanitarnih kontrola, pa radnici koji su bolesni mogu nesmetano da rade i šire zarazu.\n- To je strašno. Kad god odem u popodnevnu smenu i vidim pojedine kolege koji bi trebalo da rade pre podne, nije mi dobro. Ne mogu da shvatim da je nekom preči profit nego zdravlje radnika, ali i kupaca. Ti radnici se zvanično vode da su na bolovanju, ali umesto da sede kod kuće, oni rade. Da ne pominjem da obično boluju od nekih bakterijskih infekcija koje se prenose dodirom. Zato sada, čim vidimo da nam je neko „ubačen“ u smenu, izbegavamo rukovanje s tom osobom - ističe naš sagovornik i dodaje da se i radnici koji su „zarazni“ i sami žale jer umesto da sede kod kuće i piju lekove, oni su prinuđeni i na taj način krše Zakon o zaštiti stanovništva od zaraznih bolesti.\n- Do sada nismo nijednom imali inspekciju u popodnevnim smenama, zbog čega se i desila ovakva situacija - ukazuje naš sagovornik.\nU Gradskom zavodu za javno zdravlje, koji je nadležan za sprovođenje sanitarnih pregleda radnika, koji su po zakonu dužni da prođu taj pregled, ističu da je postoji određeni broj bolesti odnosno bakterijskih infekcija i parazita koji po zakonu spadaju u opasne jer izazivaju zarazu.\n- Ukoliko se na pregledu ustanovi da je radnik zaražen nekom od ovih bakterija ili parazita, on ne sme da radi i lekar je po zakonu dužan da ga pošalje na bolovanje - navode u GZJZ-u i dodaju da, ukoliko neko ne prođe pregled, obavezno šalju te rezultate sanitarnoj inspekciji. Prema članu 41 Zakona o zaštiti stanovništva od zaraznih bolesti, Ministarstvo zdravlja preko sanitarnih inspektora dužno je da vrši nadzor kada je reč o primeni zakona, pogotovo da prati zaposlene koji su „oboleli od određenih zaraznih bolesti ili su nosioci određenih mikroorganizama i parazita do izlečenja, odnosno do prestanka izlučivanja uzročnika zaraznih bolesti“.\nInspektori na poslu do 17 časova?!\nU Ministarstvu zdravlja do zaključenja broja nismo uspeli da saznamo kako je moguće da zaposleni koji nisu prošli sanitarni pregled rade i zbog čega dolazi do ovakvih propusta u radu sanitarne inspekcije. Takođe, nismo uspeli da dobijemo odgovor na pitanje kada inspektori vrše kontrolu na terenu jer je radno vreme sanitarnih inspektora s kojima smo kontaktirali do 17 sati, a mi smo pozvali nekoliko minuta pre toga.


Utvrđeno da su pojedinima u IJZ obračunavane naknade za prekovremeni rad i dok su bili na godišnjem odmoru...\n30610 pregleda\t195 reakcija\t55 komentar(a)\nSenatori Radule Žurić i Milan Dabović izrazili su pozitivno mišljenje sa skretanjem pažnje na godišnji finansijski izvještaj IJZ za 2018. godinu i uslovno mišljenje na usklađenost poslovanja sa zakonima, propisima i drugim aktima. Oni su Mugoši i IJZ spočitali nepoštovanje velikog broja zakona, među kojima su Zakon o radu, Zakon o zaradama u javnom sektoru, Zakon o porezu na dohodak fizičkih lica, Zakona o zdravstvenoj zaštiti...\nSjedište Instituta za javno zdravlje foto: Luka Zeković\nInstitut za javno zdravljeBoban MugošaIJZDRIDržavna revizorska institucijaIzvještaj DRIRadule ŽurićMilan Dabović\n03.08. 07:15 h\t303\t52301\n02.08. 15:12 h\t172\t49446\n02.08. 18:25 h\t1357\t47835\n02.08. 14:00 h\t130\t38402\n03.08. 07:10 h\t37011


GRDELIČKO LETO 2019: Muzičke zvezde, Regata, bajkeri, grčko i makedonsko veče - Dnevnik Juga\nPočetna / DRUŠTVO / GRDELIČKO LETO 2019: Muzičke zvezde, Regata, bajkeri, grčko i makedonsko veče\nSrdjan Stamenkovic 14/06/2019\tDRUŠTVO, Leskovac, Zanimljivosti Ostavi komentar\nDirektor Doma kulture Grdelica Marko Trivunić najavio je na današnjoj konferenciji za medije tradicionalno „Grdeličko leto 2019“.\nBogat program ponovo će ovog leta od Grdelice napraviti centar zabave i najzanimljivijih manifestacija na čitavom jugu Stbije.\n-Grdeličko leto počinje 8. jula 2019. godine. Кoncert će održati Milan Dinčić Dinča u 21 čas na trgu u Grdelici uz pratnju Bumerang benda. 10. jula je koncert Amadeus benda, takođe na tru u Grdelici u 21 čas. Za 12. jul zakazan je koncert Luks benda. Sledi koncert Haos benda (13. jula) kada će biti održan i Sajam vina i roštilja. 14. jula će biti održano Grčko veče, a dan kasnije i Makedonsko veče. Sjajnu nedelju zaokuružiče Alen Islamović koncertom 16. jula – najavio je direktor Marko Trivunić.\nSlede još 2 koncerta: 18. jula koncert će održati Arija bend, 19. jula Milenijum bend, a sledeća manifestacija je 3. avgusta, a to je Grdelička regata, i sada ću vam reći kratak program Grdeličke regate koja će se posle celodnevnog programa zvršiti Moto skupom i koncertom Dejana Cukića – rekao je Marko Trivunić.\nTagoviGrdeličko leto 2019 marko trivunic\nPrethodni Uskoro počinje snimanje filma i tv serije „Zlatno doba srpskog Mančestera“ – PROČITAJTE KRATAK SADRŽAJ FILMA\nSledeći Uhapšen osumnjičeni za pokušaj krađe 48 boksova cigareta iz trafike


Rogozin o zabrani preleta: Biće odgovora, biće sankcija\nNaše sankcije će biti izmerene i ciljane, poručuje Dmitrij Rogozin onima koji su sprečili putničkom avionu u kojem se nalazio da pređe preko teritorije Rumunije.\nRogozin: Dejstva rumunskih vlasti neće ostati bez odgovora\nPotpredsednik ruske vlade Dmitrij Rogozin obećao je da će Rusija odgovoriti na dejstva rumunskih vlasti koje nisu dozvolile ruskom putničkom avionu da preleti teritoriju Rumunije. On je dodao da...\nVIDEO: Rogozin odbio Putina\nPredsednik Rusije Vladimir Putin tokom posete avio-salonu MAKS u Žukovskom počastio je delegaciju Vlade sladoledom.\n"Sa NATO-om imamo posla sa Hitlerovim naslednicima koji su nam izmakli"\n"U državama Severnoatlantske alijanse potpuno su se izbezobrazili jer slave takozvanu šumsku braću", napisao je na Tviteru potpredsednik Vlade Dmitrij Rogozin.\n"Ruski 'migovi' stižu u veoma kratkom roku"\nPotpredsednik Ruske Federacije Dmitrij Rogozin očekuje da do isporuke vojne opreme iz Rusije dođe u veoma kratkom roku.


Jeremić: Ne odustajem od rasprave o Haškom sudu - Klix.ba\n"Očekujem pritiske" Jeremić: Ne odustajem od rasprave o Haškom sudu\nJeremić: Ne odustajem od rasprave o Haškom sudu\n19.11.2012. u 20:50\nPredsjednik Generalne skupštine UN Vuk Jeremić rekao je da očekuje da će biti pritisaka da odustane od održavanja javne rasprave u Generalnoj skupštini o efektima i posljedicama rada Haškog tribunala i drugih sličnih sudova, ali da se on neće povući.\n"Meni nije prvi put da se suočavam sa takvim pritiscima. Ovo je pitanje morala, ovo je pitanje istorije i pravde i neće biti povlačenja", rekao je Jeremić, napominjući da je raspravu zakazao za april iduće godine.\nOn je za RTS izjavio da je na samu oslobađajuću hašku presudu za hrvatske generale Antu Gotovinu i Mladena Markača bilo mnogo reagovanja i da je ta odluka haškog Žalbenog vijeća u mnogim dijelovima svijeta izazvala ogorčenje.\nOsvrćući se na većinsku odluku trojice sudija u tom žalbenom vijeću da se oslobode hrvatski generali, Jeremić je rekao da se pojavila situacija da tri čovjeka donose odluku o istorijskom sudu o protjerivanju četvrt miliona ljudi iz njihovih domova.\n"Ja dozvoljavam da oni mogu imati vrijednosni sistem u kome je etničko čišćenje legitimno i legalno, ali ne vjerujem da takvo mišljenje dijeli većina svijeta. A da li je to tako vidjet ćemo u javnoj raspravi", naglasio je Jeremić.\nNavodeći da javna rasprava u Generalnoj skupštini UN predstavlja najsnažniji mehanizam rasprave u okviru UN, Jeremić je rekao da nakon njegove odluke da iskoristi ovlaštenja predsjednika Generalne skupštine i sazove javnu raspravu, u UN ima mnogo više pažnje o ovoj temi nego do sada.\n"Ako stvar ostavimo ovakvom kakva jeste, ne samo da smo se de fakto saglasili sa ocjenom Žalbenog veća, nego se praktično iz UN upućuje pogrešan signal da vojnom brutalnom akcijom možete protjerati ljude iz svojih domova i za to ne samo da ne budete kažnjeni, nego da budete nagrađeni", ocijenio je Jeremić.\nKada je riječ o praktičnim posljedicama ovakve javne rasprave, Jeremić je naglasio da će sve što bude izrečeno na tom skupu ostati zabilježeno u analima UN, dok će o donošenju mogućih dokumenata sarađivati sa članicama UN, da bi na što formalniji, precizniji i sveobuhvatniji način istina o radu Haškog tribunala, kao i posljedicama njegovog rada postala dostupna međunarodnoj javnosti.\n"Pomirenje među narodima jedna je od najvažnijih funckija UN, to je, pretpostavljam, bila zamišljenja svrha i prilikom osnivanja krivičnog tribunala. Smatram da ta svrha nije ispunjena. Tako nešto ne može biti građeno na bazi negacije i veličanje zlodjela", rekao je Jeremić.\nJeremić je danas za 10. april 2013. u GSUN-a u New Yorku zakazao javnu raspravu o ulozi i učinku međunarodnih ad hoc krivičnih tribunala, čiji je osnivač UN, pod nazivom "Uloga međunarodnog pravosuđa u ostvarivanju pomirenja".


Faktor | Šta kažu propisi: (Ne)moguće "udariti na džep" onih koji blokiraju rad Parlamenta BiH\nŠta kažu propisi: (Ne)moguće "udariti na džep" onih koji blokiraju rad Parlamenta BiH\n20.12.2021. / 17:03\nOd tada zastupnici iz RS-a nisu bili na sjednicama Zastupničkog doma osim kada su zastupnici SNSD-a bili samo na tački o smjeni ministra odbrane Bosne i Hercegovine Sifeta Podžića da bi glasali "za". Delegati Doma naroda koji dolaze iz RS-a bili su na jednoj sjednici, onoj na kojoj se govorilo o aktuelnoj situaciji.\n- Kod Etičke komisije je problem da, kada se i podnese prijava, sve zavisi od političkih snaga. Bez obzira na argumente i činjenice, glasa se da se štiti stranački kolega ili član koalicije – rekla je Mirjana Marinković-Lepić (Naša stranka), član Zajedničke komisije za ljudska prava.\n- U skladu sa Zakonom o finansiranju institucija BiH, budžet institucija je decentralizovan. Svaka institucija vrši obračun plaća svojih zaposlenih, pa tako i Parlamentarna skupština BiH. Nakon unosa u sistem za obračun plaća i odobrenja od institucije, Ministarstvo finansija i trezora BiH vrši isplatu u tehničkom smislu. Dakle, Ministarstvo finansija i trezora BiH zaduženo je da u skladu sa zakonom vrši isplatu plaća, ali ne i obračun za druge institucije te nema nadležnosti niti bilo kakav utjecaj na visinu plaća - dodaju iz Ministarstva finasnija i trezora BiH.\nNa početku mandata ovog saziva Zastupničkog doma, kada se također desila blokada rada, zastupnik SDA Šemsudin Mehmedović predložio je inicijativu kojom je, kako nam je rekao Mehmedović, od Administrativne komisije i od Vijeća ministara BiH tražio da bude izmijenjen Zakon o plaćama i naknadama na način da se parlamentarcima ne isplaćuje plaća u slučaju da jednom mjesečno ne bude sjednica doma ili da joj ne prisustvuju. Nakon što je istu inicijativu upućivao tri puta, ona je sredinom 2020. godine usvojena u Zastupničkom, ali ne i u Domu naroda Parlamenta BiH.\nParlamentarna skupština BiHprimanjaEtički kodeksplaćeŠemsudin Mehmedović


Postovanje!Prije 3 godine stomatolog mi je vadio zub vjerovali ili ne punih 30 min..Pokusao je svim i svacim..Ne moram ni spominjati da mi je cak i dio oko usana sav bio modar od njegovih ruku...Kad je vidio da ne moze dao mi je uputnicu Kirurgu..Bio je petak i to je znacilo nista prije ponedjeljka..Ja sam vec u subotu bila sva natecena i u strasnim bolovima..Kad sam otisla kod specijaliste nije mi nista morao osim propisati antibiotike 15 dana i kad mognem otvoriti usta da uradim snimak..27 dana sam pila na slamku i kad sam osjetila da je bolje otisla sam da se konacno rijesim tog zla...Izvadjen je zub bez ikakvih problema,bez bola,ali mi je rekao da nekih godinu dana nece osjetiti tu stranu vilice i usne...Evo prodjose tri godine i jos uvijek taj dio kao da nije moj,,,Posto sam tada pretrpjela uzas ja se stomatoloskoj ordinaciji ne smijem primaci,,Sto mi uradjeno ne znam,ali evo pocinje me zub boljeti i hitno bih trebala zubaru ja ne smijem...Kako cu ovaj strah prevazici??Sto mi je taj zubar uradio kad je pokusavao izvaditi zub ne znam,jer mi je specijalista rekao samo "auuuuu,sto je ovaj uradio??..OProstite na duzini poruke,ali pomozite savjetom kako cu strah prebroditi??Srdacan pozdrav iz Hercegovine\nelma - 28. 03. 2018.\nsve stomatološke intervencije se izvode u lokalnoj anesteziji, i uz pravilnu aplikaciju dovoljne količine anestetika apsolutno su bezbolne.\nSavetujemo Vam da se javite stomatologu što pre, koji će na osnovu kliničkog pregleda i po potrebi analize Rtg snimka utvrditi tačnu dijagnozu i sprovesti adekvatnu terapiju.


Grad dodelio novčane nagrade najboljim učenicima | Boom93\nGrad Požarevac je u maloj sali Centra za kulturu dodelio novčane nagrade učenicima osnovnih i srednjih škola koji su osvojili jedno od prva tri mesta na međunarodnim i republičkim takmičenjima.\nVesna Pejić, član gradskog veća zadužena za prosvetu je rekla da je lokalna samouprava odlučila da ove godine nagrađuje i ekipne nagrade, pošto sve više ekipa osnovnih i srednjih škola osvaja jedno od prva tri mesta na republičkim takmičenjima.\n„Lokalna samouprava je ove godine donela odluku da se za osvojeno prvo mesto na međunarodnom takmičenju dodeli 15 000 dinara, za drugo 14 000 dok za treće 13 000 dinara. Za osvojeno republičko takmičenje opredeljena je nagrada u iznosu od 12 000, za drugo 11 000 dok za treće mesto opredeljeno je 10 000 dinara. Nagrade će biti dodeljne učenicima i njihovim mentorima. Što se tiče ekipnih nagrada za osvojeno prvo mesto na međunarodnom takmičenju opredeljeno je 30 000 dinara , za drugo 28 000 dok je za treće mesto opredeljeno 26 000 dinara. Ekipe koje su osvojile prvo mesto na republičkom takmičenju biće dodeljeno 24 000 dinara, za drugo 22 000, dok će treće mesto dobiti 20 000 dinara “ rekla je Vesna Pejić .\nSaša Pavlović, zamenik gradonačelnika je rekao da se do rezultata iz bilo koje oblasti ne dolazi lako a vaši uspesi su najveći dokaz toga.\n„Ove novčane nagrade imaju dvojako značenje, najpre da Vam pokažu da se vredan radi i talenat na kraju uvek isplate, a potom da imate u vidu da je Vaš uspeh izuzetno cenjen od ljudi koji vode ovaj grad.“ rekao je Pavlović.\nUkupno je dodeljeno 129 novčanih nagrada.


SLAP informacioni sistem - Vrnjačka Banja\nHome > SLAP informacioni sistem\nSLAP POČETNA TIM I KONTAKTI OBUKE I DOGAĐAJI DOKUMENTA LINKOVI\nSLAP (System of Long listed Advanced infrasructure Projects) je prva i jedinstvena online baza javnih opštinskih investicionih projekata. Ovaj sistem postoji već 6 godina i tokom 2009. godine otvoren je za korisnike koji mogu da unesu projekte i preuzmu informacije o projektima. Sve veći broj jedinica lokalne samouprave postepeno usvaja SLAP za registrovanje projekata.\nSLAP je baza podataka koju vodi Stalna konferencija gradova i opština, i njen osnovni cilj je da pruži adekvatnu i efikasnu podršku gradovima i opštinama u Srbiji u planiranju i identifikovanju infrastrukturnih projekata, kao i podršku u konkurisanju za finansijsku pomoć neophodnu za izradu Studija izvodljivosti i sprovođenje projekata.\nSLAP je razvijen u saradnji Programa podrške razvoju infrastructure lokalne samouprave i Exchange 3 programa (programi finansirani od strane Evropske unije) kojima rukovodi Delegacija Evropske unije u Republici Srbiji uz konstantnu podršku Stalne konferencije gradova i opština i relevantnih resornih ministarstava.\nPROJEKAT SEKTOR FAZA BUDŽET (RSD)\n1. Park šuma Borjak Turizam Glavni projekat sa dozvolom za gradnju 42.155.477,57\n2. Zabavno-sportsko-rekreativni park “Moravske bare” Turizam Idejno rešenje 729.640.000,00\n3. Banjski park na Čajkinom brdu Turizam Glavni projekat 63.622.063,10\n4. Kanalizacija otpadnih voda opštine Vrnjačka Banja Otpadne vode Generalni projekat 2.631.120.068,40\n5. Ulična kanalizaciona mreža za deo teritorije Mesne zajednice Vrnjci Otpadne vode Glavni projekat 99.461.716,03\n6. Glavni kolektor na potezu od AMD do lokacije budućeg uređaja za prečišćavanje otpadnih voda Vrnjačke Banje i pratećih mesta Otpadne vode Glavni projekat 36.050.285,75


3. septembra 2021. - ToplicaPressToplicaPress\nHome / 2021 / septembar / 03\nDaily Archives: 3. septembra 2021.\n3. septembra 2021.\t0\nU godini obeležavanja 100 godina od izdanja i štampanja prve knjige u Prokuplju proslavljenog topličkog i srpskog pesnika Radeta Drainca, prokupačka Biblioteka je uradila reprint izdanja njegove zbirke Afroditin vrt. Ova knjiga važi za prvo književo-umetničko delo štampano u Prokuplju, a ...\nDvoje doktora koji su radili u ambulanti Doma zdravlja u prokupačkom selu Žitni Potok za samo nekoliko dana preminuli su od posledica virusa korona, potvrdila je direktorka Doma zdravlje Prokuplje. Ambulanta je trenutno zatvorena i radi se kompletna dezinfekcija svih ...


Zakerberg pola godine neće dolaziti na posao – The PRESTIGE\nFejsbuk svojim zaposlenima daje veću fleksibilnost za rad van kancelarije – a Mark Zakerberg daje i lični primjer.\nIzvršni direktor Fejsbuka rekao je zaposlenima da planira da radi na daljinu najmanje polovinu sljedeće godine.\n„Otkrio sam da mi je rad na daljinu dao više prostora za dugotrajno razmišljanje i pomogao mi da provodim više vremena sa porodicom, što me čini srećnijim i produktivnijim na poslu“, napisao je Zakerberg u posebnoj poruci.\nFejsbuk je u srijedu saopštio da će zaposlenima na svim nivoima kompanije omogućiti da se prijave za rad na daljinu, ako im njihov posao to dozvoljava. Zaposleni koji žele da se vrate u kancelariju mogu to učiniti na fleksibilnoj osnovi, ali biće podsticani da provedu najmanje polovinu svog vremena u prostorijama kompanije. Prema zvaničnom pravilu firme, zaposleni do 20 radnih dana u godini mogu da rade na daljinu.\nFejsbuk će takođe postepeno proširiti mogućnost rada na daljinu iz inostranstva, počev od sljedeće nedjelje sa zaposlenima koji žele da se presele iz Sjedinjenih Država u Kanadu i iz bilo kog dijela Evrope ili Bliskog istoka u Ujedinjeno Kraljevstvo.


Fotografija čuvenog prekookeanskog broda krasi prednju stranu razglednice, a na poleđini se nalaze reči koje je napisao Džek Filips svojoj sestri Elsi Filips, u martu 1912. godine, dok je čekao rezultate testova prve prave plovidbe broda, navodi se u opisu aukcijske kuće iz Bostona "RR Auction".\n"Veoma zauzet radio do kasno. Nadam se da ćemo krenuti u ponedeljak i stići u sredu posle podne u Soton. Nadam se da ste dobro. Čuo sam se sa Etel juče“, napisao je Filips i potpisao se sa "Voli vas Džek", prenosi RTS.\nRazglednica ima pečat Belfasta, grada u kojem je sagrađen Titanik.\nSoton koji Filips pominje je skraćeni naziv za Sauthempton, engleski lučki grad iz kojeg je na svoje prvo i jedino putovanje krenuo Titanik.\nStariji radio-operater napunio je 25 godina tokom plovidbe, a na svom radnom mestu ostao je i nakon što je Titanik udario u santu leda kako bi se obratio za pomoć drugim brodovima dok voda nije počela da mu zapljuskuje noge.\nBrod je napustio kada mu je kapetan rekao da je obavio svoju dužnost, ali kako se navodi u njegovoj biografiji u Britanskom nacionalnom arhivu, preminuo je u hladnoj vodi severnog Atlantika.\nRazglednicu prodaje imanje Vere i Džona Gilespija, dugogodišnjih članova društva "Titanik" sa sedištem u Masačusetsu, rekao je Bobi Livingston, izvršni potpredsednik aukcijske kuće "RR Auction".\nOčekuje se da razglednica na licitaciji dostigne cenu od 15.000 dolara. Aukcija je počela 26. Marta.\nIako je od kobnog 15. aprila 1912. godine, kada je Titanik potonuo, prošlo više od čitavog veka, suveniri sa broda i dalje su izuzetno popularni.\nŠvajcarska izvozi sve više luksuznih satova


Ništa dobro nismo videli od prvotimaca Crvene zvezde u dvorani "Krešimir Ćosić" protiv Zadra. I to nije prvi put ove sezone da aktuelni šampion ABA lige razočara svoje navijače. Umesto da, kao što to reče Branko Lazić, dobiju meč i mirno odu kući kako bi se pripremili za novu utakmicu, crveno-beli su uspeli da budu jedini tim, pored Cedevite Olimpije, koji je poražen na vrućem terenu u Dalmaciji.\nI možda bi se lakše izabranici Dragana Šakote izborili sa krizom u kojoj se nalaze da ne moraju svaki treći dan da izlaze na parket. Do kraja godine je ostalo još 13 dana, a Zvezda će do 31. decembra odigrati još pet mečeva. I to četiru u gostima. Danas putuju u Moskvu jer sutra izlaze na megdan šampionu Evrope - CSKA. Odmah nakon tog duela se vraćaju za Beograd jer ih već u petak čeka duel protiv Olimpijakosa koji će ujedno biti poslednji u ovoj godini koji će odigrati u Beogradu. Za ponedeljak je zakazano gostovanje Primorskoj u Kopru, za četvrtak Zenitu u Kazanju, a 30. decembra igraće protiv Budućnosti u Podgorici.\nPaklen raspored za ekipu koja ne igra dobro, kojoj fale treninzi, kojoj je palo samopouzdanje i koja, blago rečeno, nema rešenje kako da se izvuče iz krize u kojoj se nalazi dobrih mesec dana.\nTa kriza je uočljivija u mečevima u ABA ligi nego u Evroligi. Na Jadranu, ekipa Zvezde deluje potpuno ispražnjeno, sa manjkom energije i motivacije.\nIako tvrde da nije tako i da svakoj utakmici pristupaju na visokom nivou, to se, bar za sada, ne vidi.\nCeo tim ne igra dobro, a onaj koji se možda najviše nalazi na tapetu javnosti je Filip Čović. Plej Zvezde nije trenirao prethodne sedmice zbog povrede butnog mišića, ali kako je Lorenzo Braun iskrenuo skočni zglob i neće biti u mogućnosti da pomogne timu verovatno do početka sledeće nedelje, Čović je morao da zaigra u Dalmaciji. Za 29 minuta postigao je osam koseva, s tim da je u finišu meča promašio neke bitne trojke za svoj tim.\nUpitan da prokomentariše najpre igru cele ekipe, Čović je bio iskren.\n- Neočekivan poraz za sve nas. Pretpostavljam da momci iz Zadra nisu verovali da će to biti ovako. Odigrali smo jako loše i nije nam prvi put da gubimo utakmice koje ne bismo smeli - rekao je Čović.\nZvezda na polivini ligaškog dela nalazi na šestom mestu na tabeli. Na vrhu se nalazi Budućnost sa skorom 9-2, potom Partizan, Cedevita Olimpija i Primorska (8-3), a zatim sledi FMP (7-4), pa tek na šestom mestu aktuelni šampion Crvena zvezda (6-5).\nBorba za plasman u plej-of će biti izuzetno teška jer praktično Zvezda više nema pravo na kiks.\n- Sigurno da nam je teško. Izgubili smo dve utakmice zaredom i svakako da nam nije lako. Porazi nam jako teško padaju što se i vidi. Na kraju krajeva ova utakmica je posledica one izgubljene utakmice u Beogradu protiv Baskonije. Videćemo šta će dalje biti.\nKapiten Branko Lazić je bio kritičan posle meča i istakao da igra nije bila na zadovoljavajućem nivou i da nešto mora da se menja. Čovića smo pitali kako je on zadovoljan svojom rolom u Zadru.\n- Gledali ste utakmicu. Nisam trenirao poslednjih pet dana, imao sam malo problema energetski. Umorio sam se. Nekih dvadesetak minuta sam igrao onako kako mislim da treba i kako je dobro za ekipu, ali poslednjih pet-šest minuta nisam igrao na način na koji je trebalo da igram, ali prosto je tako. Imamo manjak igrača u rotaciji, videli ste da generalno ceo tim nije igrao dobro.\nNedostatak energije se jasno video, ali je pitanje zašto Zvezda lošije igra u ABA ligi nego u Evroligi. Na njega je odgovor pokušao da pruži Boriša Simanić.\n- Postojala je želja, ali ne i energija. Mi smo znali da je Zadar odlična ekipa i nismo došli sa tom mišlju da smo već pobedili. Dosta putovanja, gust je raspored, mislim da nas to polako stiže.\nKako se sada dići i poboljšati igru u samom finišu godine.\n- Sve nam se namestilo. Kao za inat. Čeka nas duplo kolo, pa do kraja godine još dva gostovanja u ABA ligi. Nemam šta drugo da kažem nego da moramo da guramo dalje. Pa šta bude. Moramo samo da damo sve od sebe - zaključio je Simanić.\nNa pitanje kako je iz njegovog ugla izgledala utakmica u Dalmaciji, Simanić je rekao:\n- Mislim da nismo imali dovoljno energije, nismo uspeli da se odvojimo, shvatili smo olako ovu utakmicu i dobili smo šamar. Sada se okrećemo novoj utakmici i pripremi za nju. Čeka nas CSKA!


Veprovi u TOP 10 u Evropi! – Wild Boars Kragujevac\nNedelju dana pre nego što su Wild Boarsi postali vicešampioni EFAF kupa, u finalu Eurobowla (panadan Ligi Šampiona u fudbalu) Swarco Raiders-i iz Austrije savladali su prošlogodišnje šampione Berlin Adlere sa 27:12 i osvojili treću titulu u poslednje četiri godine, pa su ova dva tima zasluženo na vrhu liste.\nNa trećem i četvrtom mestu našli su se poraženi timovi iz polufinala Eurobowla, austrijski Viena Vajkingsi i Grac Džajantsi. Ako pogledamo prva četiri tima, jasno je da se najbolji američki fudbal igra u Austriji i veliki je uspeh Veprova što su u grupnoj fazi deklasirali favorizovani tim iz ove zemlje, Hohenems Blue Devils-e (51:7), koji su zbog tog poraza ispali sa liste 20 najboljih klubova.\nU polufinalu pred Kragujevčanima su pali i Crni Panteri (35:22), tim iz Francuske, koja ima čak tri predstavnika u top 20, a konačno su poklekli u finalu protiv London Blitza – 29:7.\nProšle godine Veprovi su bili 17. na EFAF-ovoj listi i postali su prvi tim sa prostora jugoistočne i istočne Evrope koji se našao među velikanima starog kontinenta, a posle ovogodišnje evropske odiseje sezonu su završili na 10. mestu.\nU igri izbaci uljeza Veprovi bi sigurno bili precrtani sa ove liste, ako bi kriterijumi bili finansijska situacija klubova, geografski položaj zemlje iz koje dolazi, godine postojanja američkog fudbala u toj zemlji, ali po pruženim partijama „kaznena ekspedicija drumskih putnika“, kako Kragujevčane zovu zbog preko 10.000 pređenih kilometara autobusom u roku od tri meseca, svakako zaslužuje da se nađe među ovim timovima.\nLista najboljih 20 klubova u izboru EFAF-a\n1. Swarco Raiders Tirol (Austrija)\n3. Raiffeisen Vikings Vienna (Austrija)\n4. Turek Graz Giants (Austrija)\n5. Carlstad Crusaders (Švedska)\n7. Calanda Broncos (Švajcarska)\n8. London Blitz (Velika Britanija)\n9. Danube Dragons (Austrija)\n10. Kragujevac Wild Boars (Srbija)\n11. Prague Panthers (Češka)\n12. Amiens Spartiates (Francuska)\n13. Søllerød K.Noah Gold Diggers (Danska)\n14. Panthers Parma AFT (Italija)\n15. Les Black Panthers de Thonon les Bains (Francuska)\n16. Prague Black Hawks (Češka)\n17. Pioners de l`Hospitalet (Španija)\n19. ADT Valencia Firebats (Španija)\n20. Lelystad Commanders (Holandija)


Sekretarijat za kulturu i sport Glavnog grada platio je pripreme 80 takmičara iz pet sportova (fudbal, košarka, ženski rukomet, ženska odbojka i džudo).\nGlavni grad očekuje nove sportske asove, Foto: Podgorica.me\nMladi perspektivni sportisti Podgorice danas su otputovali na kamp koji se organizuje na Kopaoniku, u periodu od 20. do 27. juna. Tradicionalna manifestacija Sekretarijata za kulturu i sport Glavnog grada ovog ljeta okupila je 80 takmičara iz pet sportova (fudbal, košarka, ženski rukomet, ženska odbojka i džudo).\n"Ovo je još jedan pokazatelj brige Glavnog grada o najmlađim sportistima. Stvaramo im uslove da se bave sportom, da se druže i stiču nova iskustva. Sigurni smo da će se za mnoge od njih u perspektivi čuti i da će se na lijep način sjećati ovog kampa", istakao je Miloš Antić, pomoćnik sekretara za kulturu i sport.\nZa sve učesnike Sekretarijat je obezbijedio smještaj na bazi punog pansiona, kao i potrebne terene za sprovođenje trenažnog procesa. Sa djecom će, uz nihove trenere, u hotelu Junior, boraviti i predstavnici Sekretarijata za kulturu i sport Glavnog grada - dr Nela Tatar, koordinator odjeljenja za sport, i savjetnik za sport Rajko Ćupić.\n"Ovo je 15. kamp u našoj organizaciji. Mnogi veliki crnogorski sportisti prošli su ovaj kamp i sigurni smo da će se ta tradicija nastaviti. Iskustva iz prethodnih godina govore nam da je ovo sjajna stvar, da djeca ove pripreme doživljavaju i kao veliku čast i obavezu s obzirom na to da predstavljaju svoj grad, ali i kao odličnu mogućnost da napreduju u svojim sportovima", poručila je Nela Tatar.\nGlavni grad će, pored podrške koju pruža sportistima, nastaviti da unapređuje sportsku infrastrukturu u Podgorici i nastojaće da stvori što bolje uslove za bavljenje sportom, kako za profesionalne sportiste, tako i za amatere i rekreativce.\nNajmlađima koji su danas otputovali na Kopaonik želimo uspješne pripreme i lijepo druženje, poželejli su iz Sekretarijata.\nSO PodgoricaSekretarijat za kulturu i sport PodgoricaMiloš Antić\n15.10. 11:43 h\t89\t28722\n15.10. 14:00 h\t43\t17989\n15.10. 17:48 h\t12310\n15.10. 21:01 h\t10825\n15.10. 21:05 h\t10282


Lepa Brena: Izgledam baš onako kako treba u ovim godinama | Lifestyle | Poznati\nLepa Brena: Izgledam baš onako kako treba u ovim godinama 0 Podeli PODELI TWEET POŠALJI E-MAIL\nLepa Brena: Izgledam baš onako kako treba u ovim godinama\n18.05.2015 10:01 18.01.2016 11:09\nAutor Milica Gudzulic 18.05.2015 10:01 18.01.2016 11:09\n"Ne možete vi da izigravate seksepilnost i ludilo sa 60 i kusur godina i da stavite veštačke grudi koje će stajati ispod ramena i da radite liposukciju. Mislim da u ovim godinama treba baš ovako da izgledam" kaže folk ...\n"Biti uspešna mama, supruga, kuvarica, ljubavnica, zavodnica i pevačica je vrlo naporno.\nNe postižem sve, očigledno je da kuvarica nisam.\nImamo ženu koja nam kuva, ali i Boba kuva kada je raspoložen. Naravno, svima nam je bitnije da kuva Boba.\nKuća mora da funkcioniše iako smo i Boba i ja poslovni ljudi", kaže Lepa Brena.\nVIŠE: Evo kako je folk diva Lepa Brena proslavila rođenadan!\nFolk zvezda priznaje da se umorila od glamuroznog života.\n"Glamur je posledica ovog cirkusa koji se dešava oko javnih ličnosti. Neko nužno zlo. Mi žene mnogo više volimo glamur nego muškarci, ali sam se odavno umorila od te priče", kaže Brena.\nIako se tokom karijere opterećivala izgledom, danas joj to nije prioritet.\n"Živimo u 21. veku. Posle toliko godina karijere, a i naši momci su već veliki, želim da uživam u životu. Nikada nisam bila protiv operacija, ali više nemam ništa protiv bora. Gledam onog zbrčkanog Mika Džegera, koji je kao pita gužvara, ali pleni energijom.\nKada bi sutra uradio fejslifting, izgubio bi draž. Ne možete vi da izigravate seksepilnost i ludilo sa 60 i kusur godina i da stavite veštačke grudi koje će stajati ispod ramena i da radite liposukciju. Mislim da u ovim godinama treba baš ovako da izgledam. Više se ne opterećujem korigovanjem tela i lica. Pogledajte ko vlada svetom, predsednici koji imaju 60-70 godina. I pevačice od preko 50 godina", priznaje Lepa Brena.\nVIŠE: Lepa Brena: Isplakala sam se, bola više nema\nLepa Brena objašnjava zašto su danas neke druge vrednosti bitnije.\n"Treba da imate baš tešku anomaliju da biste se u ovim godinama trudili da promenite lični opis. Poput klempavih ušiju ili grudi do kukova. Savršen izgled više uopšte nije bitan i javne ličnosti treba da se trude da prenesu neke druge vrednosti na omladinu. Najbitnije je ono što stvorite u životu svojim rukama. Naravno da ćete bi biti prelepi sa 20 godina, ali posle nekog vremena treba da razmišljate i o tome šta ste uradili u svom životu", kaže Brena.\nLepa Brena kaže da nju i njenog supruga poslovni uspeh nije promenio.\n"Ljudima je interesantno što se o Bobi i meni piše kao da vodimo neki život zvezda. Mi smo sasvim normalni ljudi koji čvrsto stoje na nogama", kaže pevačica.\nVIŠE: Lepa Brena i Boba Živojinović: Zajedno smo odrastali kroz brak\nJedna od najmoćnijih žena u našoj zemlji dodaje da je uspeh u biznisu čini srećnom, ali da joj je najbitnije da ona i njena porodica budu zdravi.\n"Posle svih tih lomova i teških situacija koje sam doživela, želim samo da budem zdrava i da se osećam dobro", zaključuje Brena.\nTekst: Anastasija Čanović\nHot Lepa Brena Boba Živojinović Poznati Život Intervju Uspeh


SEEbiz.eu / Ural Airlines uvodi avioliniju Jekateringburg-Tivat\nUral Airlines Aerodrom Tivat\nDatum objave: 14.01.2020. - 10:19:20\nUral Airlines čija je baza upravo u Jekateringburgu, namjerava da iz tog grada za Tivat tokom ljetnje sezone leti dva puta mjesečno.\nTo će biti druga destinacija u Rusiji za koju Ural Airlines saobraća iz Tivta, nakon njihove redovne linije sa Crnogorskog primorja za Moskvu.\nUral Airlines je ove sezone imao 51 odsto više letova za Tivat iz Moskve nego lani, a prevezao je 37 odsto više putnika nego u istom periodu 2018.\nRusko tržište, najznačajnije je za Aerodrom Tivat na kojeg tokom ljetnjih mjeseci slijeću avioni čak sedam ruskih kompanija, kao i crnogorskog Montenegro Airlinesa koji leti tokom cijele godine za Moskvu, a sezonski i za Sankt Petersburg.\nTri ruske kompanije – Aeroflot, S7 Airlines i Pobeda, za Tivat iz Moskve saobraćaju tokom cijele godine.


decija rodjendaonica pumba beograd rodjendaonica za decu pumba savski venac\nRođendaonice > Rođendaonice Beograd > Dečija rođendaonica Pumba\nDečija rođendaonica Pumba očekuje Vas na području opštine Savski venac, na Senjaku. Smeštena daleko od gradske buke i vreve ova rođendaonica je idealno mesto za proslavu najvažnijeg dana u životu svakog mališana - njegovog rođendana.\nPrepoznatljivo po organizaciji najlepših i najinteresantnijih rođendana, dečija rođendaonica Pumba nastoji da Divan Dan Vašeg deteta pretvori u nezaboravno iskustvo. Namenjena mališanima do 10 godina rođendaonica Pumba je mesto ispirisano dečijom igrom i maštom.\nCentralno mesto u rođendaonici zauzima veliki 3D lavirint, a deci je pored istog na raspolaganju bogat ostali sadržaj za igru. Ono što posebno privlači pažnju dece jeste dečija diskoteta, sa svetlosnim i zvučnim efektima.\nAdresa: Sanje Živanovića 19, Senjak\nTelefon: 064/24 575 91\nSlične teme iz kategorije Rođendaonice Beograd\nAko želite da se vratite na početnu stranicu decije igraonice\n27 Avgust 2016 | 11:56


News PRAVILA I USLOVI NAGRADNE AKTIVACIJE POVODOM DANA ŽENA\nINTERSPORT Srbija organizuje nagradnu aktivaciju koja će se održati od 03.03. do 07.03.2021. godine na Facebook stranici kompanije https://www.facebook.com/IntersportSrbija i na Instagram stranici kompanije https://www.instagram.com/intersportsrbija/\nZapratite Facebook stranicu kompanije https://www.facebook.com/IntersportSrbija\nZapratite Instagram stranicu kompanije https://www.instagram.com/intersportsrbija/\nU komentaru napišite ime sportistkinje koja vas inspiriše i zašto\nLice sa najzanimljivijim komentarom i sa najvećim brojem lajkova , biće proglašeno za pobednika Nagradne aktivacije\nObjavljivanjem komentara ispod posta nagradne aktivacije, smatra se da je nosilac Facebook profila/Instagram profila koji je objavio odgovor učesnik ove nagradne aktivacije i u potpunosti se slaže i prihvata pravila ove nagradne aktivacije. U slučaju da učesnik bude izvučen i prihvati nagradu, saglasan je i izričito dozvoljava javno objavljivanje imena i prezimena na Instagramu i stranici oglašivača www.intersport.rs\nNagradu ce osvojiti lice sa najzanimljivijim komentarom i čiji komentar ima najveći broj lajkova.\nPobednica nagradne aktivacije biće proglašen dana 08.03.2021.(jedna dobitnica na Facebook stranici i jedna dobitnica na Instagram stranici kompanije)\nNagrada koja se dodeljuje je poklon Terinda set opreme za fitnes.


Montgomeri: Beba od Mitrovića zahtevao nove i nove napade na Verana Matića 26.Jun.2003, 11:00, Izvor: B92\nBeograd -- Ambasador SAD u Beogradu Vilijam Montgomeri potvrdio je navode nedeljnika NIN da je Vladimir Popović Beba stajao iza prošlogodišnjih napada Televizije Pink na RTV B92 i glavnog i odgovornog urednika te kuće Verana Matića i da je zbog toga udaljen sa radnog mesta u Birou za komunikacije Vlade Srbije. NIN u tekstu u najnovijem broju objavljuje šta je ambasador Montgomeri prilikom >> Pročitaj celu vest na sajtu B92 << posete redkaciji lista u utorak rekao o ovom slučaju, zbog kojeg Popović tužio NIN. "Kada su počeli napadi na B92 i Verana Matića, mi smo to posmatrali sa interesovanjem i zabrinutošću. U jednom trenutku, nakon što je počela serija napada u listu Publika i na Televiziji pink, u Beogradu su se pojavili posteri sa likom Verana Matica na kojim je pisalo nešto u smislu 'Traži se'", kaže ambasador Montogomeri."S obzirom na posledice koje je to moglo imati po ličnu bezbednost Verana Matića, to me je zabrinulo dovoljno da prilikom prvog narednog susreta pitam premijera Đinđića šta zna o svemu tome. Premijer mi je bez ikakvog oklevanja rekao da Vladimir Beba Popović stoji iza tih napada. Ja sam se prilično iznenadio, i rekao sam: Možete li mi reći nešto više? On mi je objasnio da je Beba Popović neprekidno zvao Željka Mitrovića i zahtevao nove i nove napade na Verana Matića i na B92, i da je sve to činio potpuno bez znanja premijera", preneo je novinarima NIN-a američki ambasador."Đinđić mi je objasnio da je lično razgovarao o tome sa Željkom Mitrovićem i da mu je Željko potvrdio da su pozivi dolazili od Bebe i da je Mitrović pretpostavljao da premijer zna za te pozive. Zoran Đinđić je rekao Mitroviću da on ništa o tome nije znao, i da sa tim napadima treba prestati", ispričao je ambasador SAD Vilijem Montgomeri za najnoviji broj NIN-a. "Premijer je rekao da je Beba Popović otišao, da ne obavlja više svoj posao. Nije rekao da je podneo ostavku, već samo da više nije na poslu", rekao je Vilijam Montgomeri.\n17:47: Imaju A licencu, ne igraju plej-of17:47: Zanimljivi načini da potrošite 100 kalorija17:47: Crno-belo i dalje u modi17:46: Đilas odbacio optužbe Dinkića 17:46: Adel, uzmi njega za duet!17:46: ZAGREB: Nema dokaza da je Čizmić ubio Ruse17:46: Kostić: Udružiti “Agrokor” i “MK grupu”17:46: Ilija Čizmić oslobođen, protest penzionisanog pukovnika Hrvats...17:46: Mitrović: Znao sam da će Jojić postići gol!17:46: Lion bod bliže Ligi šampiona17:45: Serena ubedljivo do nove titule17:44: Radničkom potrebno čudo17:44: Tajvan: Protest protiv nuklearke17:43: Vatrogasci pomogli ljubavniku da pobegne kroz prozor (VIDEO...17:43: JSL: Novi Pazar preti istupanjem17:43: Anderleht prvak Belgije17:43: Drugo ime za slobodu17:43: Nadal odbranio titulu u Rimu17:42: Anćeloti napustio PSŽ, sledi odlazak u Real17:42: Vučić: Posle datuma - investitori17:42: Danilovićevo stanje stabilno, napustio intenzivnu negu17:41: OBOREN REKORD NA LUTRIJI: Sretnom dobitniku ide 590,5 miliona dol...17:41: FR: Uhapšen zbog ubistva svoje dece17:41: Odziv birača u Hrvatskoj do 16 časova - 32,9 odsto17:40: Danilović stabilno, napustio intenzivnu negu17:40: Tačke gledišta17:39: Tajvan: Protest protiv nuklearke17:39: Evro u ponedeljak 110,6 dinara17:39: Lokalni izbori u Hrvatskoj17:39: Nadal odbranio titulu u Rimu17:37: Rim - Federer nemoćan, Rafa odbranio trofej!17:37: Liga 1 - Lion isčupao bod17:37: Zaljubljeni ste u oženjenog muškarca? Pročitajte ovo!17:37: Tijana Dapčević gledaocu: Isključi telefon da ti ja ne dođem!17:36: Brisel traži neusvajanje zakona o gej propagandi17:36: Nadal očitao lekciju Federeru u finalu Rima 17:36: RIM: Nadal deklasirao Federera17:36: Bez pobednika u Bergamu i Bolonji17:35: Nadal ubedljivo odbranio titulu u Rimu 17:35: ASL: Borba za drugo mesto17:33: S. Koreja ponovo lansirala raketu17:33: Obili policijski auto, u kom su sedeli policajci17:33: Nadal uništio Federera! Kralj šljake osvojio Rim!17:33: POLICIJA ČUVA FABRIKU: Obezbeđenje štrajkuje zbog neisplaćeni...17:32: Šeki se kladio na Partizan da bi ih izmalerisao a na kraju zarad...17:32: LEONARDO: Čast je bila imati Bekama u ekipi!17:32: BIO NEKAD DERBI: Nadal počistio Federera!17:31: Najmanje 13 poginulih u centralnom delu Sirije 17:31: Nemci ''pukli'' na Evroviziji zbog Merkelove?17:31: EU: Nedovoljno sloboda u Rusiji17:31: Ćesarević: Partizan i Zvezda su zlo srpskog fudbal17:30: Kraj godine, pretnje profesorima17:30: Novi Pazar istupa iz Superlige zbog nameštanja utakmica?17:30: Sad je stvarno kraj: Raskinuli Robert Patinson i Kristen Stjuart!17:29: Inicijativa za uspostavljanje nacionalnog dana osoba koje imaju H...17:28: SAD: Uleteo u publiku, 60 povređeno17:28: Pogledajte: Ljubavnik iskakao kroz prozor dok su se supružnici s...17:28: Nekoliko načina kako da se NE pravdate šefu.17:28: Naučite kako da razočarate svoje roditelje za manje od minut (V...17:28: Bosanske prepiske tokom rata - Dijete nam je pravo lijepo, isto ...\nJovanović traži vanredne izbore posle odluke EU o datumu DSS-Dveri: Briga o invalidima rata\n26.Jun.200326.Jun.2003: Politika26.Jun.2003: B92Dan pre: 25.Jun.2003Dan pre: PolitikaDan pre: B92Dan posle: 27.Jun.2003Dan posle: PolitikaDan posle: B92


Na prodaju jednosoban stan Herceg Novi Topla 1, Herceg Novi, Διαμέρισμα\nNa prodaju jednosoban stan Herceg Novi Topla. Kompletno renoviran, namešten stan u Herceg-Novom, naselje Topla 1. Veoma atraktivna lokacija, nedaleko od centra grada, šetališta 5 Danica, mora. Raspored prostorija: hodnik, kupatilo, spavća soba, dnevni boravak, trpezrija, kuhinja, terasa, ostava.


Mihajlovićeva: Završetak Koridora 10 na ponos svih građana | NS Reporter\nMihajlovićeva: Završetak Koridora 10 na ponos svih građana\nBEOGRAD – Potpredsednica Vlade Srbije i ministarka građevinarstva, saobraćaja i infrastrukture Zorana Mihajlović izjavila je danas da je završetak izgradnje i puštanje u saobraćaj auto-puta kroz Grdeličku klisuru velika pobeda domaćih građevinara, ali i svih građana Srbije.\n“U subotu će biti pušten kompletan južni krak Koridora 10, imaćemo auto-put od severa do juga, od Horgoša do Preševa. To je najpre pobeda naših građevinara, ali i pobeda svi građana i nešto na šta mogu da budu ponosni”, rekla je Mihajlovićeva na TV Hepi.\nKako je saopšteno iz njenog kabineta, ona je dodala da će auto-putem od Niša do Soluna moći da se stigne za oko tri sata, a od Vranja za dva sata, ali da je najvažnije da je sve urađeno tako da nova saobraćajnica bude bezbedna.


Počela druga faza rekonstrukcije Titove pećine u Drvaru - Akta.ba\nPočela druga faza rekonstrukcije Titove pećine u Drvaru\n16.07.2020. 10:10 / Izvor: SRNA\nU toku je druga faza rekonstrukcije Titove pećine u okviru koje se uređuju barake, rekla je Srni načelnica opštine Drvar Dušica Runić.\nRunić je istakla da su u prvoj fazi postavljene žice za sprečavanje odrona.\n"Još prošle godine smo obezbijedili sredstva od 50.000 KM koja je Vlada FBiH dala na prijedlog ministra životne sredine i turizma Edite Đapo. Sredstva su uplaćena na račun opštine početkom godine", rekla je Runić.\nOna je objasnila da je za završetak rekonstrukcije potrebno urediti ograde, postaviti turističku signalizaciju i osvjetljenje.\n"Opština Drvar već drugu godinu gubi jedini prihod od turizma, prošle godine smo morali zatvoriti Titovu pećinu zbog odrona kamenja, radi bezbjednosti posjetilaca. Ove godine zbog epidemije virusa korona nema turističke sezone", navela je Runić.\nOna je dodala da se i ustanova kojoj je dodijeljen Spomen-kompleks "25. maj" na upravljanje nalazi u finansijskim problemima.\n"Planiramo od septembra ponuditi školama sa područja BiH jednodnevne izlete, ukoliko to epidemiološka situacija bude dozvoljavala. Titova pećina će nakon ove rekonstrukcije biti bezbjedna za turiste, a estetske detalje ćemo završavati kad nam to finansijske prilike budu dozvoljavale", navodi Runić.\nrekonstrukcije Titove pećine\nSporni otpad iz Italije narednih dana će biti odvezen iz Drvara\nRaspisan poziv: 140.000 KM za uništavanje 400 tona italijanskog otpada iz Drvara\nNovi rok za uklanjanje otpada iz Drvara i Bosanskog Grahova\nĐapo: "Krom reciklaži" je bilo uručeno riješenje o uklanjanju otpada\n"Krom reciklaža" neće ukloniti otpad, najavljuju tužbe\nKrom reciklaži danas ističe rok za odlaganje otpada iz Drvara\nItalijanska policija se uključila u istragu oko otpada u Drvaru\nIzabran konzorcijum ponuđača za mjerenje radioaktivnosti u opštini Dvor\nŠleper smeća iz Italije "zarobljen" u Busovači, građani ne dozvoljavaju istovar\nRješenje za otpad iz Italije: Struka dala sud, spaljivanje zadnji način\nProsvjedovali ugostitelji u Drvaru zbog skraćenog radnog vremena